recursal/SuperWikiNEXT-32B huggingface dataset:
**馮得如**（英文：**Fung Tak Yu**，2003年—）係香港女網球員，2019年全港運動會（中文：2019年全港運動會）網球比賽嘅混合雙打賽事嘅金牌得主。

校園生活
----

佢喺2009年到2015年讀五旬節于良發小學（中文：五旬節于良發小學），2015年到2021年喺賽馬會體藝中學度讀書，兼且係2021年嘅香港中學文憑考試嘅考生。

網球運動
----

馮得如讀緊書嗰時就成日參與網球運動，佢曾經喺康樂及文化事務署嘅「簡易運動大賽」入面個「小型網球比賽」項目，分別攞到2011年嘅女子乙組優異獎同2013年嘅女子甲組亞軍，亦曾經多次喺康樂及文化事務署嘅分區分齡網球比賽入面攞到獎牌，更加喺2015至2016年度嘅大埔區分齡網球比賽女子單打青少年組12至13歲嘅組別入面贏到冠軍。

馮得如喺2018年選到做第七屆全港運動會（中文：全港運動會）嘅北區網球代表隊成員，佢拍住雲安迪出戰混合雙打賽事，佢哋由初賽開始，分別擊敗南區、九龍城區及黃大仙區的代表而晉身四強，並喺四強擊敗灣仔區嘅對手。去到決賽，雲安迪同馮得如面對來自屯門區嘅對手，由於馮得如比較能夠擋住對方嘅發球，結果佢哋用咗34分鐘，以局數８比３壓倒屯門區對手贏到冠軍。

截至2019年7月11號，佢暫時喺香港網球總會嘅青少年組別排第9。

攷
-

1. ↑  《【網球】疫下再起步 韋正樺馮得如換心態踏新征途》（體路，2020年11月28號）
2. ↑  《「2011簡易運動大賽－小型網球比賽」比賽結果》（康樂及文化事務署）
3. ↑  《2013簡易運動大賽–小型網球比賽比賽成績》（康樂及文化事務署）
4. ↑  《大埔區分齡網球比賽 (2015-2016)得獎名單》（康樂及文化事務署）
5. ↑  《第七屆全港運動會網球比賽(個人項目) The 7th Hong Kong Games Tennis Competition (individual events) 》（香港電台電視部，2019年5月18號）


|  |  |
| --- | --- |
|  | 呢篇同香港人相關係楔位文。歡迎幫維基百科擴寫佢。睇 • 論 • 改 • 歷 |
**二段體**ji6 dyun6 tai2（**binary form**）喺音樂上係指一首樂曲分兩大段，而且通常兩段都會重複，即係 A-A-B-B（A 同 B 分別代表咗嗰兩大段）噉嘅樣。

概念
--

睇埋：音樂形式
二段體係一種音樂形式（musical form）。喺樂理當中，音樂形式大致係一指一首樂曲「結構」係點：一首曲可以分好多段小節，每段小節有若干吓拍子，而小節又可以再細分做若干組，每組有若干段小節，組同組之間成某啲特定嘅關係，噉嘅關係就係所謂嘅音樂形式。

二段體指首音樂分兩大段，兩段嘅長度差唔多一樣咁滯。好出名嘅英格蘭民謠《綠袖子》（Greensleeves；下圖）就係一首二段體嘅曲，由樂譜度可見，首曲分四段，頭嗰兩段（AA'）彼此之間旋律好相似（**A'** = **A 嘅變種**），而跟尾嗰兩段（BB'）又係彼此之間旋律好相似，形成 AABB 噉嘅二段體形式。

\header { tagline = ""  }
\paper { line-width = 340\pt indent = 0 }
\layout { \context { \Score \omit BarNumber }}
\score {
\absolute \transpose c c' { \clef treble \key f \major \time 6/8 \partial 8
\mark "A"  g8 | bes4 c'8 d'8.[e'16 d'8] | c'4 a8 f8.[g16 a8] | bes4 g8 g8.[fis16 g8] a4 fis8 d4 
\bar "" \break
\mark "A′" g8 | bes4 c'8 d'8.[e'16 d'8] | c'4 a8 f8.[g16 a8] | bes8.[a16 g8] fis8.[e16 fis8] | g2.
\bar "||" \break
\mark "B" f'4. f'8.[e'16 d'8] | c'4 a8 f8.[g16 a8] | bes4 g8 g8.[fis16 g8] | a4 fis8 d4. |
\break
\mark "B′" f'4. f'8.[e'16 d'8] | c'4 a8 f8.[g16 a8] | bes8.[a16 g8] fis8.[e16 fis8] | g2. |
\bar "||"
} % transpose
} % score

《綠袖子》

睇埋
--

* 音樂理論

攷
-

1. ↑  Musical Form. *Music appreciation*.
2. ↑  Kostka, Payne, Stefan, Dorothy (2009). *Tonal Harmony with an Introduction to Twentieth-Century Music*. 1221 Avenue of the Americas, New York, NY 10020: McGraw-Hill. p. 335.
喺機場賣出凡係出入美國境內嗰啲機票，部份機票出現紅圈入面呢啲字樣都屬於二次安檢。
**二次安檢**（粵拼：ji6 ci3 on1 gim5）係美國各大機場同中國大陸各大火車站入閘搭飛機、火車，及運動會入場睇比賽、部份邊界前嘅附加安全檢查環節。佢主要包括行李、人員等需要先經過一次固定安檢儀嘅檢查之後，再用唔同嘅安檢儀或開包搞第二次安全檢查啲事。

呢啲措施係有效防止喺搭緊飛機或火車或比賽半佬等超多人流密集地方出現易燃、易爆、利器、有害等危險品或可疑人員流入，導致半佬出現死傷意外或侵犯他人權益或種族歧視啲情況。同一次安檢嘅人過安檢門、物品過X光機、液體過檢測儀、細型包裹過金屬探測器相比，多咗個例如核素檢查、開包檢驗、口頭詢問、搜身呢啲環節。

喺出入美國境內啲國際航班機票入面，寫嘅**SSSS**或**\*S\***代碼都係要接受二次安檢。喺中國大陸境內啲火車站，凡係入閘位之前有棟住「二次安檢」嘅藍底白字樣啲牌，都要接受二次安檢。

攷
-

1. ↑  Everything You Need To Know About Getting An "SSSS" On Your Boarding Pass

| * 睇
* 傾
* 改
安保 |
| --- |
| 檢測儀器 | 紅外綫探測器 | X光機 | 金屬探測器 | 安檢門 | 液體檢測儀 | 核素識別儀 | 爆炸物毒品探測儀 | 全身掃描儀 |
| 視音頻設備 | 監控 | 閉路電視 | 紅外綫探測器 | 偷聽器 |
| 人手 | 保安 | 安檢員 | 安全檢查 | 二次安檢 |
| 物品處理 | 危險物品儲存罐 |
搵緊橫置引擎嘅富豪B7L嘅話，請睇〈**富豪B7TL**〉。

**富豪B7L**係瑞典富豪出嘅一款低地台巴士底盤，喺1997年亮相，1998年公佈。佢重有掛接版本**富豪B7LA**。

富豪B7L有一副富豪D7C引擎打直擺喺車尾左邊，而水箱就擺喺引擎上邊。佢可以配唔同嘅單層及雙層車身，亦有啲係配富豪旗下嘅單層車身，以富豪5000（後改叫富豪7500。鋁合金車身骨架）或者富豪7000（後改叫富豪7700。不銹鋼車身骨架）等名義賣。

富豪B7L/B7LA主要喺歐洲大陸用。歐洲大陸用開左軑車，富豪B7L嘅車尾設計令架車可以擁有全低地台車廂，而隻尾門可以擺到有咁後得咁後，方便乘客上落。不過呢個設計喺一啲用右軑車嘅地區就出現問題：富豪曾經向澳洲同埋英國推介B7L，以取代B10BLE，但啲巴士公司唔鍾意B7L個車尾設計搞到車廂空間細咗，結果B7L喺澳洲同埋英國都冇乜人肯要，令富豪改向呢兩個國推介富豪B7RLE。

富豪初時亦諗住向英國市場推出B7L底盤嘅低地台雙層城市巴士。喺1997年英國嘅Coach & Bus展覽曾經有一架配Plaxton President樣辦車身嘅富豪B7L展出，不過英國嘅巴士公司就嫌佢嘅尾輪跨太長，結果富豪喺1999年推出橫置引擎嘅富豪B7TL低地台雙層巴士。富豪B7L喺歐洲（包括英國）亦有以開篷雙層巴士形式出現，另外亦有三軸版B7L雙層巴士（東蘭開夏Nordic車身）喺英國大格拉斯哥地區同埋丹麥行。

2005年，英國嘅Wright公佈佢新開發嘅電車形掛接巴士StreetCar。佢採用特別版富豪B7LA底盤，擁有好短嘅前輪跨，司機位喺頭軸上面，而水箱就搬咗上車頂。富豪同埋Wright總共出咗三四十架富豪B7LA／Wright StreetCar，由英國第一集團買入。

富豪B7L/B7LA喺2006年俾新嘅富豪B9L/B9LA取代。

|  |  |
| --- | --- |
|  | 維基同享有多媒體嘅嘢：**Volvo B7L** |

| * 睇
* 傾
* 改
富豪巴士 |
| --- |
| 1934年–1940年代 | B1 · B2 · B3 · B4 · B10 · B11 · B12 · B14 · B20 · B22 · B23 · B24 · B40 · B41 · B50 · B52 |
| 1940年代–1960年代 | B51系列（B510/B512/B513） · B53系列（B531/B532/B533） · B615系列（B615/B616/B617） · B625系列（B625/B627） · B635系列（B635/B637/B638） · B655系列（B655/B656/B657/B658） · B705 · B715 · B725系列（B725/B727） · B755 |
| 1960年代–1980年代 | B54 · B57/BB57 · B58 · B59 · B55 · B609 |
| 1978年– | B10M/B10MA/B10MD/B9M · B10R（臥置引擎） · B6F/B6FA · B7F/B7FA · C10M · B10B · B12/B12R · B6/B6LE · 奧林比安 · B10BLE · B10L/B10LA · B7R/B7RLE · B7L/B7LA · B12B/B12BLE/B12BLEA · B6BLE · B12M/B12MA · 超級奧林比安（B10TL） · B7TL · B10R（垂直引擎） · B9TL · B9R/B9RLE · B9S Articulated · B9L/B9LA · B215LH · B5LH/B5LAH（B5L Hybrid/BRLH） · BXXR（B13R/B11R）/B11RLE · B270F · B8R/B8RLE/B8RLEA · B5RH · B5TL · 7900 Electric · B8L |
原稿紙，通用四百字
**原稿紙**，又稱**原稿用紙**同**稿紙**，紙一種，印滿方格，用來起稿，用於中文、日文同韓文。現今常見原稿紙，起自日本，通常有四百格，亦有二百、三百、五百、六百等，用途唔同，格制亦有唔同。

原稿紙方格，方便排好漢字、日文假名、韓文諺文同標點符號，齊齊整整，字數瞭然，方便拎來排版付印。未有電腦排版之前，作家寫作寫落原稿紙，廣用於出版。學校作文仍用原稿寫，以授傳統書寫。

另日本漫畫起稿用紙，亦稱原稿紙，有時叫漫畫原稿紙分別。

史
-

未有印刷，寫書手抄，無所謂原稿紙。寫書抄書，並無定制，簿上紙上，一行一行寫，每行字數不一。雖則唐宋印刷術興起，刻本盛行，之不過手抄書仍然平過印書，亦無所謂起稿印刷，與手抄本無異。及後有罫紙，打直劃綫分行，直行字數無定，當然寫者喜好，亦可固定字數。

現今原稿紙一格一格，要到活版鉛字印刷流行，先至出現。報紙雜誌書籍大量印行，出版要點算字數，方便畀稿費，方便工人排版。最早唐文鉛字印刷，出自香港，及後整套鉛字送到日本，日本明治中葉，出版大盛，原稿紙亦喺嗰陣定制。

日本作家内田魯庵，用格紙寫作，一紙十行，一行十九字。之後作家愛用，一紙二十行，一行二十字，四百字原稿寫最為流行。

格式
--

刻本式樣，圖中為論語。
版心對摺成頁邊
通用原稿紙，抄自舊日刻本模樣。刻本一紙，每張對摺，版心經對摺，變成頁邊，就如習字簿咁合成一本。 刻本版心有書目，印上書名，版序數，作者之類，方便檢閱。原稿亦跟從，留位書寫，多數有魚尾紋【，書名號亦係咁來。

### 通行

刻本上邊多留白，予人寫注解，下邊則較少留白。左右空白留位，對摺後一疊，線裝成書之用。原稿紙一樣，而且下便留白更多。由於現今無所謂線裝，左右空白或會釘窿，以便對摺後，原稿用鞋帶紥成一本。

以四百格為例，以版心分成左右，左十行，右十行，版心有魚尾紋，方便寫上書目。一行二十格，格正方。行與行之間，留有一窄空間，日文會寫上讀音細字，官話注音符號，唐文句讀符號。現今格綫多為綠色，亦有紅色、淺藍色等。

之不過現代印刷書籍，改為雙面印制，並非單面對摺成書，版心意義不大，現今忽略不用。

原稿紙按傳統，打直書寫，不過打橫寫都有，但好少見。

### 其他

二百字原稿紙
日本做戲，戲本用二百字原稿紙寫，唔用一般四百。戲本比賽，用錯原稿紙，視為失格。

五百字原稿紙
有啲作家偏好用五百字，一行二十五字，方格會上下扁成長方，一紙寫得更多。

有四百字原稿紙，一格內再分四格，以便寫割註。即古本上，一行分兩行，細字註解。

收藏
--

出名作家用過原稿紙，博物館都會收藏。原稿上諸多修改，其他人評句，躍現作者思緒，構思，以及交流。為考據原作重要參攷。
**度**，華夏天文嘅量天單位，以經緯度星位。古人計算，日在天行一日一度，一周即一年，一共三百六十五度又四分度之一。然而留意，今西度圓一周為三百六十度唔同。喺西洋天文來華之前，天文都係三百六十五度四分度之一咁計。

古時唔興小數，而用分數。若有分數，就以幾度幾分度之幾咁寫法。

報天星位置時，天球赤經以二十八宿距星經度，赤緯以距天球北極緯度。例如亢一度，去極三十度。另外〇叫做初，如牽牛初度。

西度實質出自巴比倫後尾創造嘅理想天文曆法，一年有十二月，一月卅日，咁有三百六十日，周天三百六十度，一日一度。同華夏諗法差唔多。此曆法不過天文學家嘅理想，唔用喺生活，巴比倫人用陰陽曆。古希臘喺紀元前二世紀，借用於幾何。

字義
--

古人講度，度長短咁意 ，亦即度量衡個度。而量天以量天尺度，故此叫度。

西洋來華之後，凡英文degree之意都用咗依個度。

記載
--

據漢時所寫淮南子天文所講，「太微者、主朱雀、紫宮執斗而左旋、日行一度、以周於天、日冬至峻狼之山、日移一度、凡行百八十二度八分度之五、而夏至牛首之山、反覆三百六十五度四分度之一而成一歲。」

天上嘅日，喺天球上行一日，就叫一度。平均一年有三百六十五又四分之一日，就即係日喺天行咗三百六十五度又四分度之一，半年就一百八十二度又八分度之五，一季九十一度十六分度之五。

二十八宿
----

古時經度以二十八宿配度計。

淮南子天文咁分配度數，「星分度、角十二、亢九、氐十五、房五、心五、尾十八、箕十一四分一、斗二十六、牽牛八、須女十二、虛十、危十七、營室十六、東壁九、奎十六、婁十二、胃十四、昴十一、畢十六、觜嶲二、參九、東井三十三、輿鬼四、柳十五、星七、張、翼各十八、軫十七、凡二十八宿也。」

其他星經度，就以各宿距星，距幾多度計。例如寫做牽牛初度、牽牛一度咁。初度即〇咁解。

去極
--

星嘅緯度，以離天球北極幾多度計算，亦即去極度。由於去極度只有半圓度，亦即只有初度至到一百八十二度又八分度之五。天球赤道為去極九十一度十六分度之五。

攷
-

1. ↑  "Full Circle".
2. ↑  〈度〉.
| How to read a taxoboxHow to read a taxobox**北美巨杉** |
| --- |
| 世界上最老嘅北美巨杉世界上最老嘅北美巨杉 |
| 瀕危指標 |
| 瀕危 (EN) |
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 松柏門 Pinophyta |
|
|
|
|
|
|
|
| 綱 | 松柏綱 Pinopsida |
|
|
|
|
|
| 目 | 松柏目 Pinales |
|
|
|
|
|
|
|
|
| 科 | 杉科 Cupressaceae |
| 亞科 | 紅杉亞科 Sequoioideae |
|
|
|
|
| 屬 | 巨杉屬 *Sequoiadendron* |
|
|
|
|
|
|
|
| 種 | **北美巨杉 *S. giganteum*** |
|

 |
|
| 二元學名 |
| ***Sequoiadendron giganteum***(Lindl.) J. Buchholz |
|
|
|
| 北美巨杉嘅分佈北美巨杉嘅分佈 |
|
|
|
|
|
|
|
|
|
|
| 別名 |
| Sequoia gigantea Lindl. |

 **北美巨杉**（粵拼：bak1 mei5 geoi6 caam3）
（學名：*Sequoiadendron giganteum*），又叫**世界爺**sai3 gaai3 je4、**美國巨杉**mei5 gwok3 geoi6 caam3、**惠靈頓巨樹**wai6 ling4 deon6 geoi6 syu6、**華盛頓巨樹**waa4 sing6 deon6 geoi6 syu6、**加利福利亞松**gaa1 lei6 fuk1 nei4 ngaa3 cung4、**加州松**gaa1 zau1 cung4；係杉科巨杉屬嘅常綠大喬木，原產地喺美國加州嘅內華達地區。而家喺美國、加拿大，澳洲、紐西蘭同歐洲先至搵到。呢樖樹係世界上體積最大嘅植物。

發現史
---

19世紀中葉，人類喺北美地區發現咗呢樖嘢。由於佢啲枝葉好古怪，所以一直嗌「加州松」。1859年，英國人發現咗呢樖嘢之後改佢名做「惠靈頓巨樹」嚟紀念滑鐵盧戰役嗰時，惠靈頓將拿破崙打沉咗，但呢個名激嬲咗好多美國佬而嗌成「華盛頓巨樹」。後嚟植物家研究咗佢之後改名做「北美巨杉」或「美國巨杉」。

樣
-

樹幹直而粗兼高到入雲，平均有100m高，最高可以到115m，直徑12m，樹幹周長37m，要廿幾位大人嘅手先至攬得實。樹幹下邊同檳榔科或桉屬嘅植物一樣，冇分岔，凈得樹頂有好多側枝；樹底可以開個窿嚟通車都得，加上樹莖係空心。樹葉個樣比較短，似鱗狀鑽形。果係細嘅蒴果品種，有25~40個籽鱗；籽比較細，得3cm長，重4mg，雖然出芽率比較低，但生得好快，2年內可以生到8dm咁高。

特性
--

北美巨杉可以抗腐蝕、防蟲害同防火，但材質比較脆，尤其樹心好易爛。

用途
--

呢種植物嘅莖可以做細木器同高級建築用材。而建築用材大多數用喺木板或欄杆。

瀕危物種
----

雖然巨杉從7000幾萬年前喺全球各地都搵到，但受到第四紀冰川嘅侵襲，好多樹都死嗮，得返美國加州內華達山脈西邊一帶先至有。

相
-

### 成樖樹

|  |  |  |  |  |  |  |
| --- | --- | --- | --- | --- | --- | --- |
| 

|  |
| --- |
| 植株 |
| 植株  |

|  |
| --- |
| 習性 |
| 習性  |

|  |
| --- |
| 體積第二大嘅存活北美巨杉—格蘭特將軍樹 |
| 體積第二大嘅存活北美巨杉—格蘭特將軍樹  |

 |

### 植株

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |
| --- |
| 完全形態 |
| 完全形態  |

|  |
| --- |
| 啱生出2個禮拜 |
| 啱生出2個禮拜  |

|  |
| --- |
| 出世之後9個月 |
| 出世之後9個月  |

|  |
| --- |
| 樹皮 |
| 樹皮  |

|  |
| --- |
| 葉 |
| 葉  |

|  |
| --- |
| 果 |
| 果  |

|  |
| --- |
| 北美巨杉群，佢嘅樹基都幾大下。 |
| 北美巨杉群，佢嘅樹基都幾大下。  |

|  |
| --- |
| 北美巨杉底出嘅大窿既可以畀人行過，又可以畀車行都得。 |
| 北美巨杉底出嘅大窿既可以畀人行過，又可以畀車行都得。  |

 |

有關
--

* 北美紅杉

註
-

1. ↑  Conifer Specialist Group (1998). *Sequoiadendron giganteum*. In: IUCN 1998. IUCN Red List of Threatened Species. Downloaded on 2009年10月9日.

有關嘅書
----

* 中国少年儿童百科全书 自然·环境 第428－429页　浙江教育出版社 ISBN 7-5338-1946-2/G·1942
* 稀有植物大探秘 第126－127页 金盾出版社 ISBN 978-7-5082-6715-9

連出去
---

|  |  |
| --- | --- |
|  | 維基同享有多媒體嘅嘢： **北美巨杉** |

|  |  |
| --- | --- |
|  | 維基物種有資料講：***北美巨杉*** |

* 巨杉 Sequoiadendron giganteum 中国植物志
* 万木之王——巨杉 北国农网
* 北美巨杉 360Doc个人图书馆
* 巨杉 中国寻苗网
* 巨杉 第一园林网
《**迷航**》（Lost Course）係一套2019年嘅香港電影，由李哲昕執導，內容主要講述2011年廣東烏崁村民眾嘅抗爭事蹟：喺土地被貪官非法變賣之後、自發進行咗一系列嘅民主探索運動，但係之後嗰8年經歷咗唔少嘅政治風波。

《迷航》分為上下兩部，上半部題為「抗爭」，回首事件嘅根由，記錄村民試圖通過抗爭同埋公平選舉重奪對土地嘅權利；民主重剩最後一里路，但選舉過後，民意危機同埋政治黑幕接踵而來。

電影下半部題為「之後「，聚焦烏坎村人抗爭後嘅困境，由事及人，每人際遇唔同，有人走有人留、有人陷入貪污迷局、有人遠避美國尋求庇護、有人再次號召集結⋯⋯。

參展同獲獎記錄
-------

* 2019年：加拿大溫哥華國際影展
* 2019年：香港亞洲電影節
* 2020年：金馬獎最佳紀錄片

資料來源
----

1. 1 2  〈迷航奪金馬獎最佳紀錄片 拍下中國村民抗爭貪污官員 | 娛樂 | 中央社 CNA〉. *www.cna.com.tw* (中文). 喺2020-11-22搵到.
2. 1 2 3  〈迷航〉. 《台灣國際紀錄片影展》 (繁體中文). 2020-03-27. 喺2020-11-22搵到.
3. 1 2  〈要聞分析 - 反送中故事《夜更》和烏坎村選舉紀實《迷航》獲台灣金馬獎〉. 《RFI - 法國國際廣播電台》 (繁體中文). 2020-11-21. 喺2020-11-22搵到.
**李宇軒**，香港社運人士，係民間組織香港故事成員，因為涉及12港人案得到唔少嘅關注。

事件
--

### 被還押期間喺家屬唔知情嘅情況下被轉送小欖精神病治療中心

據報導引述消息人士指，正喺香港還押嘅李宇軒喺2021年3月，被轉往小欖精神病治療中心，即屬高度設防嘅院所，由院所內俗稱「神秘組」嘅懲教人員負責，被單獨囚禁。而有關李嘅情況，佢嘅屋企人事前無被知會，政府做法因此被批評。

### 12港人案入面被非家屬安排律師代表

李宇軒去到3月底喺內地刑滿被遣返返港後，案件喺3月31號提堂，佢被一名大律師羅達雄代表，羅達雄當時拒絕透露李嘅下落，而李宇軒嘅妹妹就話羅達雄唔係家屬安排嘅代表律師，更加話睇報道先知有呢個人，有部分傳媒就形容佢喺事件上係官派律師，但佢所屬嘅律師樓就否認。

參考
--

1. ↑  〈李宇軒據報還押小欖「神秘組」看管〉. 《信報》. 2021-03-29. 喺2021-03-29搵到.
2. ↑  〈李宇軒案件提堂 大狀羅達雄代表 李宇軒胞妹：非家屬安排律師 看報道「先知呢個人」 | 立場報道 | 立場新聞〉. 《立場新聞 Stand News》 (英文). 原著喺2021-04-01歸檔. 喺2021-04-03搵到.
3. ↑  〈【李宇軒案】羅達雄所屬事務所發聲明 否認是「官派律師」 稱無義務向家屬傳媒交代指示 | 立場報道 | 立場新聞〉. 《立場新聞 Stand News》 (英文). 原著喺2021-04-03歸檔. 喺2021-04-03搵到.
**基督小先鋒**係天主教香港教區轄下嘅一個組織，喺2000年代初創立，為香港天主教小學而設，聚集公教同非公教學生嘅信仰團體。

宗旨
--

本著基督嘅精神同信念──愛、真理、公義、和平──透過聖言同祈禱，用行動、聚會、服務，喺朋輩中活出基督。

目標
--

* **信念方面**：堅守基督嘅信、望、愛，發揮團隊精神。
* **行動方面**：培養團員喺校內成為信仰服務嘅小組，效法基督精神「非以役人，乃役於人」，服務有需要嘅人。
* **態度方面**：培養團員積極嘅人生觀，努力向上，面對困難，勇往直前。

成立
--

天主教教育發展委員會喺1998年構思成立校本信仰團體，同年，組成兒童福傳之友，呢個係基督小先鋒嘅雛型。16間教區同修會小學嘅老師組成兒童福傳之友籌備委員會，撰寫組織基督小先鋒計劃書。最初，19間教區同修會小學率先參與先導計劃，同時，籌備委員會編寫團員同團長手冊，設計團服、團章同口號，邀請嚴規熙篤會會士江克滿神父創作團歌。

一切準備就緒，2000年初，天主教教育發展委員會正式成立基督小先鋒，更喺同年二月份喺喇沙中學，舉行基督小先鋒成立暨宣誓典禮，88間天主教小學參與，超過2000位學生一齊宣誓成為基督小先鋒。

參考
--

1. ↑  〈基督小先峰 十周年特輯 回顧篇〉. 原著喺2020年6月18號歸檔. 喺2020年6月18號搵到.

出面網頁
----

* 基督小先鋒嘅官方網站 Edit this at Wikidata
**Counter-Strike Online**（有譯：**絕對武力Online**，簡稱**CSO**或者**CSOL**）係以Counter-Strike: Condition Zero重整而成嘅FPS類網上遊戲，主要嘅目的係為咗進一步拓展亞洲地區第一人稱射擊遊戲嘅市場，由原本Counter-Strike嘅研發商Valve同韓國嘅Nexon合作，2007年12月喺韓國首度發行。台灣同香港地區就由遊戲橘子代理發行，中國大陸地區就由世紀天成代理發行。日本地區就由日本Nexon發行，新加坡地區由IAHGames代理發行。印尼地區由Megaxus代理發行。

呢款遊戲可能因為佢本質同Valve嘅原生遊戲唔同，CSO並唔喺Steam平台，而係一款獨立嘅網上遊戲。兩者唔同於喺唔喺Steam平台之外，原生遊戲係用軟件賣斷嘅形式，而玩家可以自己開伺服器同其他人玩；但係Counter-Strike Online雖然主程式免費，但係遊戲中嘅武器同道具就要畀錢買。重有遊戲入面嘅嘢唔似原本遊戲可以隨便改，所有嘢都封晒喺5個NAR檔案入面。

簡介
--

自從佢出咗殭屍模式之後，就多咗人玩，因此官方為咗解決呢個問題而增加咗頻道。之後就好少再出現頻道爆滿或登入唔到嘅情況。至於香港版嘅外掛問題都好嚴重，尤其係一般同喪屍3等等嘅模式。外掛種類有好多，例如加速、透視、自瞄、BUG槍、殭屍可以用槍、復活地點改變等等。之前喺殭屍模式都有，但而家就冇咩人喺殭屍模式用。

武器
--

CSO保留咗大部份喺CS 1.6入面嘅武器，同時亦增加咗唔少新武器。目前已經增加咗嘅著名武器包括：MG3、Winchester M1887、MP7A1、SVD、M16A4、KSV、M60E4、M14EBR、WA2000、AS50、Minigun M134同埋Barrett M95等等。響有特別節日嗰陣重會有節日武器例如Dual Infinity、Golden Desert Eagle同埋Lighting SR1等等。但係由於CSO係隻網上遊戲，所以大部份嘅武器都要用真錢買。

抽獎
--

CSO增加CBOX。

玩家可以抽到上面新嘅武器同人物。

可以抽番之前出咗嘅槍同節日槍。

出面網頁
----

* Counter-Strike Online 香港官方網站
**基督女少年軍**（英文：**Girls' Brigade**）係一個國際性基督教女性青少年制服團體，1893年喺愛爾蘭創立，分會遍佈七十幾個國家。

歷史
--

基督女少年軍係由以下三個組織喺1964年合併而成：

1. 「女少年軍」（The Girls’ Brigade）1893年喺愛爾蘭成立。
2. 「少女輔導隊」（The Girls’ Guildry）1900年喺蘇格蘭成立。
3. 「女生命軍」（The Girls’ Life Brigade）1902年喺英格蘭成立。

宗旨
--

幫助少女建立自律、虔誠同責任感嘅品格，體現豐盛生命嘅真義、並成為基督嘅跟隨者。找尋、事奉同跟隨主。以基督信仰為基礎，藉制服團隊嘅訓練，培育女性良好品格，成為領袖，服事人群，見證基督嘅愛。

組織
--

1968年6月，基督女少年軍太平洋議會、大西洋議會同19個會員國喺倫敦成立基督女少年軍國際議會。現時每隔四年舉行會議一次。國際議會嘅會長、副會長、秘書、司庫由各地基督女少年軍會員國推選，任期為四年。基督女少年軍喺1997年改組，劃分五大區域團契，包括「亞洲區域團契」、「歐洲區域團契」、「非洲區域團契」、「加勒比海及美洲區域團契」和「太平洋區域團契」、共同拓展宣教運動。

國際議會成立目的
--------

* 喺世界各地成立基督女少年軍推展基督女少年軍運動。
* 保護同支持世界各國嘅基督女少年軍。
* 協助同加強各國基督女少年嘅聯繫。

睇埋
--

* 基督少年軍

出面網頁
----

* 基督女少年軍（國際）
* 基督女少年軍（香港）
唔好同**東山聖五傷方濟各堂**搞亂。

 **基督教東山堂**（粵拼：gei1 duk1 gaau3 dung1 saan1 tong4）
係中國廣東廣州嘅一間基督教堂，喺1870年起好，位置最初喺越秀區五仙觀西邊附近，1909年搬到而家東山洋樓範圍嘅寺貝通津9號。佢係全廣州地區規模最大嘅教堂。

史
-

晚黑嘅東山堂
大清道光十六年（1836年），美國波士頓浸信會派咗宣教士嚟廣州起教堂傳福音，但嗰時清政府搞閉關自守而唔畀入境，令教會一度喺澳門逗留。鴉片戰爭後，由於清政府被逼簽不平等條約，從而宣教士受到條約保護而順利入到廣州，雖然喺東沙角同南關等地租咗民房開教堂傳福音，但成日俾當地居民揼爛，連珠江上邊傳福音嘅紫洞教船都射沉埋。雖然同治九年（1870年），美國基督教南差會喺五仙觀西邊買咗地搞**福音堂**，但1908年由於太多信徒拜基督教，加上五仙觀附近係繁華地段兼冇位擴建，結果將舊址賣咗出去而搬到東山寺貝通津一帶，重改名做**東山堂**。而教堂喺1909年5月2號起好嗮兼成立東山浸信會。

東山浸信會成立之後，聚會人數又多咗好多，連東山地區嘅幾間教會學校師生都成日嚟搞禮拜聚會。後嚟教堂喺1923年7月改成由石屎整嘅主堂。1927年4月16號起好主堂之後改名做**東山浸信會堂**，重搞咗隆重嘅獻堂典禮。1938年10月，由於日軍霸咗廣州，連東山浸信會堂都唔例外，直到1945年8月15號日軍投降之後收返。1946年，美南浸信會將冚唪唥嘅教產畀嗮東山堂浸信會而成為中國人嘅教會產業。

1949年5月2號，嗰日啱好教堂成立40周年，班信徒開始有幾慳用得幾慳，凈用咗4個月時間厝返嚟啲錢，直接搞咗間牧師樓出嚟。1950年9月23號，中國大陸40位華人教會領袖發佈咗三自革新宣言而俾信徒猛咁聯名支持，主張喺政治、經­濟同教務上完全捹甩外國教會嘅控制而走返獨立自主同自辦教會道路。

由於基督教信徒喺1960年代初逐漸减少，有時凈得三四十人嚟參拜。結果1960～1966年間先後將基督教各宗派內有聚會活動嘅53間教堂，合併成9間唔分宗派嘅禮拜堂。而東山浸信會堂、東石浸信會堂、中華基督教廣東協­會光東堂、播道會東川堂、賴神浸信會堂同基督會原­道堂等6間教堂合併咗，重改返舊時嗌嘅**東山堂**。1966年，由於文化大革命爆發，受到破四舊浪潮影響，教會唔單止逼住停嗮宗教活動，連主堂、副堂南邊、鐘樓客廳同牧師樓各變成東山區人民會場、整車廠、廚房同托兒所。直到1979年嘅十一屆三中全會落實宗教政策之後先至收返教堂用地。嗰年9月30號正式恢復返參拜。

雖然教堂喺1986年將主日學堂同副堂房屋攞咗嚟搞廣東協和神學院，但學校搬走之後一直冇再返嚟東山附近。1987年，廣州市基督教兩會嚟過本堂附近辦公。

由於教堂損壞嚴重，所以政府從1990年代開始，將教堂搞咗好多次修繕，甚至喺2003～2007年間搞咗次大修繕。1999年7月重將教堂列為廣州市文物。

風格
--

教堂喺1908年搬到東山寺貝通津一帶之後，原先起成一層樓帶葵棚結構嘅禮拜堂。後嚟俾大風吹冧咗兩次，直到1923年擴建時拋棄咗原有嘅葵棚結構，改成兩層樓嘅美式石屎建築。改建之後，佔地有3850m²，主體建築2276.18m²，入面有禮拜堂、副堂、主日学堂等建築，主堂嘅圓形大廳有1300個座位。從1990年代開始，經過長時間嘅修補同改造之後，大堂出面搞咗綠化、重整埋魚池、花園、花廊、草坪、休息亭等，而主堂內外多咗中央空調同多功能設備係2003～2007年嘅大整修時期加上去嘅。主堂大門出面隔籬重有個十字架，寫住「耶穌愛你」四個字嘅裝飾。

註同攷
---

註
1. ↑  廣東協和神學院喺1994年搬到沙面聖公會主教樓繼續辦學，2001年11月30號又搬咗次，去到而家白雲區東平北路嘅文盛莊一帶。

攷

1. ↑  学院概况 互聯網檔案館嘅歸檔，歸檔日期2016年4月13號，. 廣東協和神學院
2. 1 2 3  基督教东山堂简介[*失咗效嘅鏈*] 广州市民族宗教事务局

連出去
---

* 广州市基督教东山堂简介 广州市基督教会
* 百年圣殿——记广州市基督教东山堂 族谱录
* 广州基督教东山堂 优西比乌教会历史

| * 睇
* 傾
* 改
**廣州東山風物名錄** |
| --- |
| 見證消逝嘅東山 |
| **社區** | 

|  |  |
| --- | --- |
| 都市屋邨 | 竹絲崗住宅區 - 東沙住宅區 - 安老院南模範住宅區（梅花村） - 共和村 - 新河浦別墅區 - 東湖新村 - 郵電新村 - 華僑新村 - 五羊新村 - 建設新村 - 漁民新村 |
| 住區 | 區莊 - 淘金坑 - 犀牛尾 - 天聖村 - 楊箕村 - 寺背底 - 永泰村 - 永福村 - 青龍坊 |

 |
| **古蹟** | 萬木草堂 - 明遠樓 - *東山廟* - 區家祠 -廣府學宮 - 番禺學宮 - *南園* - *海印石* - 陳濟棠公館 |
| **學校** | 

|  |  |
| --- | --- |
| *宗教學校* | 廣東原道聖經學院 – 神道學堂 - 培賢神道女校 - 聖公會聖三一中學 |
| *專業學校* | 光華醫學院 - 廣東公醫學校 |
| *特殊學校* | 慕光瞽目學校 |
| 一般學校 | 執信中學 - 培桂中學 - 培道女學堂 - *三育中學* - 培正中學 - *培坤女子中学* - *珠海中學* - *德明中小學* - 東山小學（署前路小學）- 培靈幼稚園 |
| 高等學校 | 中山大學 - 廣東工業大學 |

 |
| **社福機構** | *兩廣浸信會安老院* - *兩廣浸信會醫院* - 安息日會廣東衛生療養院（三育賓館） -華英醫院（傳染病醫院）- *天聖崗聖嬰院*（白雲賓館）- *淘金廣州兒童新村* - 福音村天主教安老院（省委幼兒園） - 鄺磐石醫院（東山區醫院） - 伍漢持紀念醫院（腫瘤醫院）- 頤養院 |
| **教堂** | 東山浸信會教堂 - 東山天主堂 - *廟前西街賴神浸信會堂* - *瓦窯後街中華基督教會光東堂* - *淘金坑天主堂·聖路齊亞堂* - 救主堂 - *白雲路東石浸信會* |
| **文化** | *美華書局* - 黃花崗劇院 - *東山電影院* - *東華大戲院* - 廣東粵劇院 |
| **工業** | *昌隆蓆莊* - *東山火柴廠* - *國光公司* - *嘉頓餅乾廠* - *東堤中華汽水公司* - 南洋電器廠 - 礦山機械廠 - 順天祥鎅木廠 - 五羊雪糕廠 |
| **商業** | 東山百貨 - 王府井百貨 - 廟前街甄占記 - *何植記鞋店* - *八百載臘味店* - *燈光夜市* -*大沙頭舊貨市場* - *西貢海鮮美食街* - *東華南機動車零配件專業街* - *較場西摩托車零配件商貿集市* - *中山三路通訊設備城* |
| **公共設施** | *廣九車站* - *東山公園* - 東山湖公園 -*義伶公園*- 雲台花園 - *水上體育會* - 東山鐵宮 - *廣九職員俱樂部* - 麓湖公園 - 廣州動物園 - *均益球場* - 東山體育場 - 東較場（省體育場）- 大沙頭碼頭 |
| 上邊*斜體字*係話嗰啲地方宜家搵唔到影參見：廣州史、廣州市歷史建築 |
**廟妓**係指喺廟宇裏面生活，為朝拜者提供性服務嘅人。廟妓嘅由來已經一段頗長嘅歷史，無論係古代嘅印度、迦南或細亞細亞都曾經有。直至21世紀，世界上絕大多數已經發展嘅地區都唔再有廟妓，但係喺印度卡納塔克邦北部，仍然有為數多達十萬嘅少女擔任廟妓。廟妓唔一定係女性，例如喺古迦南嘅阿斯塔蒂神廟裏面就男女都有。

廟妓起源
----

宗教賣淫最早流行於古巴比倫，女子為咗表示對神嘅虔誠，就喺神廟裏面貢獻自己嘅貞操。根據古希臘歷史學家希羅多德喺佢寫嘅歷史書嘅描述：古巴比倫唔同地位嘅女子，無論身分係尊卑定貴賤，都必須喺神廟裏面做一段時間嘅廟妓。呢啲廟妓多數都係妙齡女郎，佢哋用繩串成花冠戴喺頭上，喺廟裏面一排排坐好，中間留空一條條嘅路，畀嗰啲參拜神靈嘅人能夠喺中間行過。拜祭嘅人入咗廟之後，就可以喺廟妓當中揀一個啱心水嘅。如果揀中佢，只要將一個銀幣拋喺嗰位廟妓膝頭下嘅圍裙之中，嗰個廟妓就要即刻企起身，跟住佢行到女神面前。嗰個男子就以米利達女神嘅名義要求同佢做愛，廟妓冇權反對。呢啲係所有女子應盡嘅義務，就算係最高貴最有錢嘅女子亦都要照做。同男子做完事之後，嗰個女子亦算完成咗廟妓嘅任務，可以除咗頭上嘅花冠，回復自由可以返屋企。

參考
--

1. ↑  娼妓起源：古巴比倫女子不論貴賤都當廟妓
**丹拿珍寶**（Daimler Fleetline），大概1975年開始改叫**利蘭珍寶**（Leyland Fleetline），係英國丹拿設計嘅一款後置引擎巴士，1960年亮相。

丹拿珍寶底盤原本係喺高雲地利出，但喺1973年改咗喺利蘭位於Farington嘅廠出。

設計
--

丹拿珍寶底盤基本設計同利蘭Atlantean相差唔大，副引擎係打橫擺喺車尾，而波箱就擺喺引擎右邊，不過丹拿珍寶一開始就將U形（英文Dropped-centre）尾擔列為標準，所以配矮車身嘅珍寶巴士嘅上層車廂通道可以由頭到尾都設喺中間。

丹拿珍寶通常係配雙層巴士車身，不過丹拿喺1965年推出單層版珍寶，冇耐就改良到最後排座椅可以擺喺引擎室上面。單層版珍寶一直出到1972年利蘭National投產為止。

丹拿珍寶推出初期係30呎長，丹拿1966年推出33呎長單層版珍寶（1967年出埋雙層版），再喺1968年推出36呎長單層版同埋雙層版珍寶。36呎雙層版珍寶嘅底盤設計係源自丹拿Roadliner單層巴士，佢嘅引擎係打直擺喺車尾偏右位置，同其他珍寶好唔同。

1970年代中利蘭特別為倫敦運輸局設計一隻珍寶B20，佢用咗新設計嘅密封式引擎室，頂部兩邊都有條煙囪噉嘅嘢，並將引擎冷卻水箱結合引擎室通風系統，以減少引擎噪音。

引擎方面，頭幾架樣辦車係配丹拿CD6，投產之後就改用吉拿6LX/6LW/6LXB，1970年起加入利蘭O.680選擇；36呎雙層版珍寶係用康明斯V6-200引擎；珍寶B20型係用利蘭O.690渦輪增壓引擎。至於波箱有早期嘅丹拿Daimatic同埋後期嘅Self-Changing Gears（SCG），可以揀半自動或者自動波。

英國
--

丹拿珍寶喺英國本土有多間巴士公司買，蹤跡遍及英國各地。1968年英國政府開始資助巴士公司買後置引擎巴士，以推行一人控制模式，丹拿珍寶等後置引擎巴士更將英國所有前置引擎巴士淘汰。

丹拿亦有為英國市場出特別設計嘅丹拿珍寶。Walsall Corporation喺1960年代初接收咗一架短前輪跨嘅丹拿珍寶，車門擺喺前軸後面。之後Walsall Corporation同埋SHMD接收短前輪跨嘅丹拿珍寶，不過前輪跨長番啲，兼且有一隻窄車門擺喺前輪跨上面。

另外Walsall Corporation喺1968年接收咗一架36呎雙層版珍寶，後來呢架車做咗收藏品。

### 倫敦

倫敦運輸局喺1965年買咗8架丹拿珍寶嚟試，批車喺1970年交晒畀London Country Bus Services，最後一架喺1981年退役。

1970至1978年，倫敦運輸局分幾批買入2646架30呎丹拿/利蘭珍寶，配自動波同埋Park Royal或都城嘉慕威曼車身。其中大部分係用一人控制模式，車隊型號DMS；而其餘近600架巴士有售票員，車隊型號DM。倫敦運輸局喺1974年將1架丹拿珍寶CRL6（編號DMS854）送返利蘭做減低噪音嘅研究，即係B20計劃，隨後以珍寶B20樣辦車身份復出。結果，倫敦運輸局最後一批共400架DM/DMS係屬於B20型。

不過呢啲珍寶DM/DMS（但統稱DMS）壞車率高，一人控制嘅效率亦唔及有售票員嘅車。結果自1979年起，倫敦運輸局就開始淘汰DMS，其中多架巴士透過Ensignbus公司轉售至倫敦以外以及海外嘅巴士公司。最後一架DMS巴士喺1993年退出載客服務。

出口市場
----

### 葡萄牙

葡萄牙里斯本嘅CCFL公司喺1967至1972年引入55架左軑版丹拿珍寶，配當地車身。

### 南非

1969年，有16架36呎雙層版珍寶運咗去南非約翰奈斯堡行。去到1970年代有更多雙層版珍寶（不過唔再係36呎長）被運去約翰奈斯堡、開普敦同埋伊利沙伯港行。

### 香港

香港嘅中華巴士喺1972年引入一架30呎丹拿珍寶嚟試，之前喺1973至1979年引入305架33呎丹拿珍寶同埋30架30呎丹拿珍寶。中巴做宣傳嗰時以「珍寶」嚟形容旗下33呎丹拿珍寶嘅載客量，因此丹拿Fleetline普遍俾人叫做珍寶。

而九龍巴士亦喺1974至1979年引入450架33呎丹拿珍寶。

1980年代，中巴同埋九巴都有買前倫敦運輸局嘅二手丹拿珍寶。中巴買咗208架（一架做訓練巴士，一架喺運送期間損毀而冇出），九巴買咗100架。另外非專利巴士公司城巴同埋雅高巴士都有買前倫敦運輸局同埋倫敦以外嘅二手丹拿珍寶。

1980年代尾至1990年代中，有多架喺香港退役嘅丹拿珍寶俾人運咗上中國大陸，喺多個城市繼續行，直到1997至2001年左右。而喺1990年代尾，增城嘅穗景客車有限公司將幾十架丹拿珍寶改裝（包括改為左軑）同埋換新車身，成為星王ZA6100D，又叫「巨鷹珍寶」。佢哋被賣去廣州同埋深圳繼續行，其中廣州嗰啲喺2001年退役，而深圳最後5架喺2008年10月1號退役。

停產
--

利蘭珍寶喺1980年停產，但最後一批珍寶去到1983年初至喺英國投入服務。

參考
--

1. ↑  "The Transport Museum, Wythall - Walsall Corporation XDH 56G". 原著喺2009年3月23號歸檔. 喺2009年8月28號搵到.互聯網檔案館嘅歸檔，歸檔日期2009年3月23號，.

睇多啲
---

* Booth, G. (2010). *Daimler Fleetline*. Ian Allan Publishing. ISBN 978-0-7110-3456-3

出面網頁
----

* The DMS Bus Page - 專講倫敦運輸局嘅丹拿珍寶DM/DMS巴士

|  |  |
| --- | --- |
|  | 維基同享有多媒體嘅嘢：**Daimler Fleetline** |

| * 睇
* 傾
* 改
利蘭巴士 |
| --- |
| 1925年–1942年 | Leviathan · Leveret · 獅子 · Lioness · 泰坦 · Titanic · Tiger · Tigress · Badger · Cub · Cheetah · Gnu · Panda |
| 1945年–1993年 | 泰坦 · Tiger（前置引擎） · Olympic · Royal Tiger/Royal Tiger Worldmaster（中置引擎） · Tiger Cub · Olympian（中置引擎） · Lowloader/Atlantean · Leopard · Lion · Royal Tiger Cub · Panther · Panther Cub · National · Fleetline · 泰坦（B15，後置引擎） · Lion（B21） · 勝利二型 · Tiger（B43，中置引擎） · 奧林比安（B45） · Cub · Royal Tiger（B50/B54，後置引擎） · Tiger Cub（Leyland-DAB） · Lynx（B60） · Ranger（B82） · Lion（Leyland-DAB） · Swift |
**高立的未來世界**（粵拼：gou1 laap6 dik1 mei6 loi4 sai6 gaai6）
（粵語譯做**高立嘅未來世界**；日文：**未来少年（みらいしょうねん）コナン**(Mirai Shōnen Konan)）係由宮崎駿同高畑勳夾手出嘅動畫作品，總共26集。最先由NHK喺1978年4月4開播，一直播到1978年10月31號嘅大結局為止。無綫電視喺1980年5月4號開始播，亞洲電視喺1998年底買過呢部動畫嚟播。個片主要講到西曆2008年7月，喺殘留島（日文：のこされ島(Nokosare Shima)）同海哈巴（日文：ハイハーバー島(Haiharbar Shima)）、英達仕多（日文：インダストリア(Indasutoria)）之間出現戰亂同恩怨，最後一家大團圓返到前殘留島嘅所在地而結局嘅古仔。

劇情
--

由於科學發展得好快，出現咗大量超犀利嘅超磁力武器，令戰亂喺西曆2008年7月被發動。從而形成地軸攣咗同地殼大變動，令七大洲嘅陸地出現異常，差唔多消滅咗半個世界。廿年後，唯一喺戰亂過後生返嗰兩位仁兄——高立同阿爺喺殘留島生存，重喺島上嘅海灘救返麗娜。不過麗娜嘅阿爺——古拉亞先生係位科學家，所以敵對軍睇佢唔過眼，諗住捉住麗娜嚟威脅佢，啲衰人嚟到殘留島殺咗高立阿爺兼捉走麗娜，令高立踏上救返麗娜嘅旅程。

出鏡角色
----

| 角色 | 日版原文 | 註 |
| --- | --- | --- |
| 高立 | コナン | 男主角，戰後喺殘六島生還嘅後裔。 |
| 麗娜 | ラナ | 女主角，戰後喺殘留島海邊發現嘅女仔。 |
| 阿西 | ジムシィ | 高立嘅死黨 |
| 阿爺 | おじい | 高立嘅阿爺，喺地球走出太空飛船嘅船長，真名冇人知。 |
| 五郎先生 | パスコ | 巴拉克號（日文：バラクーダ号(Parakūda)）嘅水手。 |
| 古拉亞博士 | ラオ |  |
| 娣拉 | テラ |  |

出面網頁
----

* 未来少年コナン（日本アニメーション）
	+ 作品紹介 未来少年コナン
	+ 未来少年コナン（劇場版）
	+ 未来少年コナン　巨大機ギガントの復活
* 未来少年コナン公式サイト（バンダイビジュアル）
	+ 未来少年コナンBlu-ray
* 未来少年コナン（ゲームソフト/PlayStation 2）
* アニメ　未来少年コナン - NHK名作選(動画・静止画) NHKアーカイブス
呢篇文講英國車公司。搵緊德國車公司嘅話，請睇〈**丹拿集團**〉。
 搵緊香港區議會選區嘅話，請睇〈**丹拿 (選區)**〉。
**丹拿**（Daimler Motor Company）係英國高雲地利一間巴士及私家車製造廠。

史
-

早喺1891年，Frederick Richard Simms買咗Daimler-Motoren-Gesellschaft引擎喺英國嘅專利，並喺1893年成立Daimler Motor Syndicate Ltd。個專利喺1895年俾Harry J. Lawson買入。

1896年丹拿成立，初時只係出私家車，後來出埋巴士。1910年，丹拿俾Birmingham Small Arms Company（BSA）收購。

1926年，AEC同丹拿合作組成Associated Daimler Company（ADC）去出商用車，但ADC喺1928年解體。

第二次世界大戰期間，丹拿幫手出軍車，1942年起出埋戰時規格嘅雙層巴士。由於丹拿間廠喺1940年俾納粹德軍炸咗，所以丹拿嘅雙層巴士改喺附近嘅Wolverhampton出。

1960年，丹拿俾積架收購。1966年積架同英國汽車公司合併，丹拿成為英國汽車控股公司嘅一部分，1968年英國汽車控股公司同利蘭合併為英國利蘭汽車公司。

1973年，丹拿最後一款巴士（Fleetline）嘅生產線搬咗去利蘭喺Farington嘅廠，其後重改以利蘭為牌子名。而丹拿呢個牌子同埋積架喺1984年一齊脫離BL（英國利蘭汽車公司）獨立。之後丹拿就跟住積架一齊走，1989年賣咗畀福特汽車，2008年再賣畀印度嘅Tata Motors。

睇埋
--

* 丹拿CO系列
* 丹拿勝利型
**羅廣斌**（1924年11月22號—1967年2月10號）係中華人民共和國作家，共產文學小說《紅岩》嘅作者之一。佢祖籍四川忠縣，喺成都出世。

1966年文化大革命爆發，羅廣斌俾人批鬥，定性係「叛徒」、「剝削階級的孝子賢孫」。《紅岩》亦俾人話係「反動」小說。10月23號，佢喺重慶解放碑廣場同中共重慶市委工作組「辯論」，話自己唔係叛徒，寫嘅嘢冇問題。。1967年1月24號，重慶紅衛兵組織「八·一五派」奪取重慶市大權。2月5號，重慶建築工程學院紅衛兵喺羅屋企將佢綁架並抄佢家，佢自此俾人困起。2月10號，有人通知佢老婆胡蜀興，話佢當日朝頭早喺關押地墮樓自殺身亡。羅廣斌終年42歲。

作品
--

* 長篇小說《紅岩》（同楊益言夾份）
* 報告文學《聖潔的血花》（同劉德彬、楊益言夾份）
* 回憶錄《在烈火中永生》（同劉德彬、楊益言夾份）
* 編輯重慶集中營死難者詩集《囚歌》

屋企人
---

* 大佬：羅廣文
* 老婆：胡蜀興

參考
--

1. ↑  何蜀，《紅岩》作者羅廣斌的"文革"悲劇，新文學史料2002(3):193-205
2. ↑  〈《红岩》作者罗广斌文革惨死之谜〉. 凤凰网. 2012-07-17.
3. ↑   `{{cite news}}`: Empty citation (help)
4. ↑  〈罗广斌 (1924～1967)〉. 中国作家网. 原著喺2015-02-06歸檔. 喺2017-05-20搵到.
《**Count On Me, Singapore**》係星加坡國慶日主題曲，由曉·夏里遜作，Jeremy Monteiro編。佢係為1986年國慶日巡遊而創作。

被改編翻唱
-----

2020年武漢肺炎星加坡疫情期間，隻歌被改成《Stay at Home, Singapore》，去呼籲星加坡人喺全國封城期間留喺屋企。

另外，新加坡交響樂團喺2020年推出呢首歌嘅交響樂版，音樂以交響樂演奏，並由金文明主唱。

被抄襲
---

2021年3月，有星加坡網民發現網上有多條翻唱《Count On Me, Singapore》嘅印度愛國歌《We can achieve》影片，除咗「星加坡」被改成「印度」或「印度祖國」之外，歌詞旋律都係一樣。

其後《We can achieve》音樂錄像嘅公司就事件道歉，又話自己係喺印度創作人Joey Mendoza嘅協助下獲得歌曲。3月15號，Joey Mendoza回應堅稱自己先係原創者，話呢首歌喺1983年創作，同年5月1號首演，之後喺唔同嘅學府以唔同形式被廣泛使用。兩日後，曉·夏里遜回應話Joey Mendoza咁講係直接攻擊佢嘅誠信同專業，表明可能會採取法律行動。而星加坡政府文化、社區及青年部亦公開要求Joey Mendoza提供證據證明首歌係佢嘅創作。3月18號，Joey Mendoza就事件道歉，並承認歌曲版權屬於星加坡政府。

參考
--

1. ↑  Ho, Stephanie. "National Day songs". *eresources.nlb.gov.sg*. Singapore: National Library Board. 喺20 March 2021搵到.
2. ↑  Goh, Yan Han (2020-04-11). "Stay at home, Singapore: Sing along, give with your heart, to those hit hard by Covid-19". *The Straits Times*. 喺2021-03-20搵到.`{{cite web}}`: CS1 maint: url-status (link)
3. ↑  *Count on Me, Singapore - Benjamin Kheng & Singapore Symphony Orchestra* (英文), 喺2021-12-22搵到
4. ↑  〈印度作曲人剽窃爱国歌曲后道歉 文社青部已决定不提诉讼 | 早报〉. *www.zaobao.com.sg* (英文). 喺2021-05-20搵到.
5. ↑  叶俊颖, 文 /. 〈99%相似还是纯属巧合？3分钟看懂爱国歌曲抄袭风波 | 早报〉. *www.zaobao.com.sg* (英文). 喺2021-05-20搵到.
6. ↑  "Up Close With... Hugh Harrison, composer of Count on Me, Singapore". *TODAYonline*. 喺2021-05-20搵到.

出面網頁
----

* Count On Me Singapore嘅錄音
唔好同**蘇格蘭銀行**搞亂。

**蘇格蘭皇家銀行（集團）**（英文：**The Royal Bank of Scotland PLC**；蘇格蘭蓋爾語：**Banca Rìoghail na h-Alba**）係一間跨國嘅銀行，總部喺蘇格蘭嘅愛丁堡。以市場資金嚟計，呢個集團係蘇格蘭最大嘅銀行，喺英國同全歐洲排第二，而全世界嚟講就第五大。佢係蘇格蘭嘅其中一間發鈔銀行。個集團除咗一般嘅銀行理財服務之外，重有做保險、公司財務嗰啲。

史
-

間銀行嚮1727年成立。佢響1728年成為全世界第一間有透支服務嘅銀行。

佢同蘇格蘭銀行一路都係競爭對手，佢喺1727-28年企圖收購蘇格蘭銀行，但最後唔成功。

除左喺蘇格蘭發展之外，佢喺十九世紀後期見到倫敦慢慢成為世界最大嘅金融中心，就開始向英格蘭擴張佢嘅銀行生意。佢喺1874年喺倫敦開咗第一間分行。

英格蘭嗰啲銀行唔想畀蘇格蘭嘅銀行同自己爭生意，於是就設法去處理呢個問題。後來呢兩個國家簽咗份約，講明英格蘭嘅銀行唔會喺蘇格蘭開分行，而蘇格蘭嘅銀行嚮英國就只可以喺倫敦開分行。呢條約一直有效到二十世紀六十年代，不過中間都有一啲跨境嘅收購。

佢喺1960年喺紐約再開埋英國以外嘅第一間分行；而家佢係好多個國家都有分行喇。

雜錦
--

佢係香港都有分行，以前係嚮銅鑼灣嘅時代廣場樓上，而且因為佢喺嗰座商廈租得比較多地方，嗰座嘢曾經係叫做RBS Tower（RBS 即係 Royal Bank of Scotland）。但後來因為個業主加租加得太犀利，佢喺2006年已經搬咗去中環喇。

出面網頁
----

* 官方網頁（英文）
正門牌坊丹水勝境牌坊笑翻天樂園
**丹水坑**（粵拼：daan1 seoi2 haang1）係中國廣東廣州嘅一個風景區兼旅遊勝地，1995年10月開始營運，位置喺黃埔區南崗丹水坑路1111號。佢既係中國國家AA級旅遊景區，有「丹水勝境」之稱，又係廣州經濟技術開發區西區嘅旅遊景點之一。

概況
--

景區有12公頃咁大。入面有6個功能區，分別係銅鼓山景區、休閒渡假區、丹水湖景區、體育活動中心區、商業服務區同埋娛樂活動區。而銅鼓山自然保護區入面嘅楊四將軍廟人文景區早喺1995年10月重修兼對外開放。而附近嘅樂園、高爾夫場、馬場、射箭場都係後嚟陸續開放。

景區
--

楊四將軍廟嘅門口財神廟文武廟佛跡洞同海光禪寺索笑亭、淨凢同金象歸山丹水龍泉愛丹亭丹水仙源笑翻天樂園——水上遊樂A區
方壺亭金花廟華佗廟土地廟仙源廟銅鼓石十八福地靈魂石
景區分有別墅區、銅鼓山景區、高爾夫景區、馬場、笑翻天樂園同山谷遊樂園、高爾夫俱樂部七大部分。

### 銅鼓山（佛跡嶺）

#### 楊四將軍廟

公園正門一廟兼嶺南特色建築，喺大清光緒卅一年（1905年）起好，入面有擺住楊四將軍、呂祖（純陽）雲山先姐、金山仙娘嘅石像。1994年11月被列為廣州市文物保護單位。

楊四係大宋時期，湖南長沙人，有古仔話佢7歲做咗神，斬咗成日搗亂檔嘅無義龍後封為將軍。由於佢可以鎮水驅瘟，所以長江流域地區有好多人拜佢。大清尾，由於廣州爆瘟疫，重波及到南崗一帶，宏崗村徐景良帶咗13位村民，用咗10幾日時間，行路到江西請返楊四，從而成功驅瘟。後嚟啲人為咗記得佢，先至起咗間廟嚟拜楊四嚟祈求吉星拱照同福壽康寧。

#### 財神廟、文武廟、金花廟、華佗廟

景區西北角四廟，都喺大清時期起好，1995年重修過，佢係中國大陸嘅民間廟宇之四。四間嘢都擺住：

| 廟 | 擺放物 | 代表 |
| --- | --- | --- |
| 財神廟 | 財神爺、福星、壽星 | 祈求飛黃騰達 |
| 文武廟 | 文昌帝、關帝 | 文武雙全、文才武略 |
| 金花廟 | 金花娘娘、太歲 | 中國聖母（因為有12位細路） |
| 華佗廟 | 華佗像 | 玉封萬壽醫靈大帝 |

#### 十八福地

景區山腳東北角一景，傳說天官係中國民間嘅傳說大神、成日為民送福。由於舊時係天官作福之地，所以大石有18隻「福」字同8隻蝠鼠響度，遊人喺景區搵齊18隻「福」字同8隻蝠鼠就係代表五福臨門同瑞福入宅嘅福氣。

#### 仙人腳印

景區東邊一景，喺佛跡洞頂嘅大石上邊。傳說話何仙姑喺東樵（今日嘅羅浮山）到南海拜觀音，半佬咁啱經過丹水坑，睇到啲靚景而吸引咗，而佢行第五步又踹jaai2到嚿大石，而留低「腳印」、「仙人床」同「天南寶鑒」。何仙姑走嗰時，第六步踹jaai2到沙步村嘅馬騮崗。

#### 方壺亭

景區中心一景，喺楊四將軍廟東門附近，亦係丹水古八景之一。大元之前，嚿石喺條河邊，隔籬有樖好老嘅松樹冚住。傳說話成日有位個面珠好似細路嘅老坑，坐喺嚿石無所事事噉玩捉棋，但嗰時冇人知兩位老坑係點上嚟。後嚟通過「蓮來弱水，唯靈仙可渡，方壺圓橋，乃仙子可居。」呢句先至知佢係點爬上到座亭入面。啲人為咗享受神仙之樂，大清時先至搞咗座亭出嚟。1995年重修之後變靚咗。

#### 仙源廟

景區東邊一景，入面擺住和仙、合仙、齊天大聖三座神像嚟代表精靈活潑、和睦、闔家安康、夫唱婦隨同家和萬事興噉解。

#### 丹水仙源

景區東邊一景，丹水古八景之一。好耐之前有條泉水好似溪流噉從上邊流落嚟，好似花果山嘅水簾洞噉。後嚟地貌變咗，泉水同瀑布消失嗮，溪流變成「一線天」嘅奇景，而石上嘅「丹水仙源」四字係古代啲人留咗落嚟。2011年12月15號被列為蘿崗區（今日嘅黃埔區）文物。

#### 佛跡洞同海光禪寺

景區東邊一景，喺大清道光庚子年（1840年）由海光禪師帶徒弟鑿石而成，窿入面有彌勒佛、觀音菩薩，十八羅漢嘅石像響度。佢啲臥佛係廣州地區最大嘅石雕佛。傳說話摸佛會有吉利同萬事如意嘅福氣。佢喺2002年9月被列為廣州市登記保護文物，2011年11月14號被列為蘿崗區（今日嘅黃埔區）保護文物。

#### 丹砂井

景區北邊一景，丹水古八景之一，喺大元時期起好。長年有清泉同水質比較靚嘅講法。

#### 丹水龍泉

景區中部一景，喺楊四將軍廟嘅地面天井位，係廟嘅古蹟之一，亦係廟嘅龍脈所在地。啲水係好清嘅天然礦泉水。

#### 氾荷池

景區南邊一景，丹水古八景之一。水池種咗好多蓮花，山上啲風一吹，荷葉輕飄水面，好似船仔撐艇噉，而且香氣襲人。

### 笑翻天樂園

佢係公園最大嘅遊樂場，包括咗兒童樂園、水上樂園、機動遊戲園一部分。1996年開放。但水上樂園係個專門畀成年人玩嘅極限挑戰地方。

### 高爾夫俱樂部

佢係公園專門玩高爾夫嘅場地，喺1998年開放。入面除咗畀有錢人玩高爾夫之外，有時會搞其它帶有特色元素嘅主題展覽等。

門票同開放時間
-------

開放時間
* 每日08:00～17:00
* 銅鼓山景區方面，凡係行雷或落雨天時，唔畀入去佛跡洞天、邀仙亭或銅鼓石景區玩。

門票
* 雖然門飛唔散賣，但兩邊嘅全票收費形式唔一樣：
入去銅鼓山：每位￥10。
入去笑翻天樂園：每位￥50。
* 6＜歲數≤18／全日制大學本科或以下學歷啲人：半票
* 身高≤1.2m嘅細路／歲數≥65嘅老坑（要有廣州嘅老人證或中國大陸嘅身份證）／記者（要有記者證）／現役軍人（要有軍官證）／殘疾人（要有殘疾證）：免費
* 凡係有機動車啲遊客入場時，￥20／次。
* 另外，機動遊樂場同山谷遊樂園嘅遊樂項目、高爾夫球場係另外收錢，唔同銅鼓山同埋笑翻天樂園互通。

連出去
---

|  |  |
| --- | --- |
|  | 維基同享有多媒體嘅嘢：**Danshuikeng Scenic Area** |

* 广州丹水坑风景区 蚂蜂窝
* 丹水坑风景区 廣州數字文化網
**華娛衛視**（粵拼：waa4 jyu4 wai6 si6；簡化字：**华娱卫视**；英文：**China Entertainment Television**），簡稱**華娛**或**CETV**，係TOM集團屬下嘅一間已經停止播出嘅衛星頻道，頻道主要播出娛樂節目，播出語言為純普通話。呢個頻道喺播出期間，凈限香港、澳門、廣東廣州、深圳、珠海、三星級以上嘅酒店同涉外小區，吉林長春地區先至收到。

佢嘅發射站喺深圳。

史
-

1995年3月11號，原星加坡籍電視製作人——蔡和平喺香港九龍塘成立咗呢間電視台，重將1980年代同1990年代播得好火爆嘅《歡樂今宵》節目經驗帶到呢間電視台而開播。初期時因為播咗好多部進口熱門劇集同熱門嘅娛樂節目而一度受到歡迎，但2000年因為財政出現困難，2001年俾美國AOL時代華納入主而變成旗下首間中文頻道。2003年9月15號，TOM集團正式收購華娛衛視。但收購後，節目質量一直冇改善，連續11年夾埋蝕咗超過6億港紙。

2016年10月25號，華娛屬下嘅主管公司——TOM集團為咗保護集團股東利益而宣佈，喺2016年底停播。同年12月初，華娛嘅微信公眾號都停埋。

2016年12月26號，華娛衛視喺屏幕左邊好多時打出咗一系列捆白邊黑字，話頻道喺跟住落嚟嘅大除夕倒數完後停播。
從2016年12月23號開始，電視台播嘅部分綜藝或劇集節目半佬，喺屏幕左邊發佈咗喺2016年大除夕倒數完之後停播嘅公告，同時通訊事務管理局亦收到華娛停播嘅消息。

2016年12月27號，華娛衛視嘅官網亦唔可以正常訪問；2日後，官網直播源都落埋架。

2017年1月1號00:00，電視台喺播完翻炒嘅《2012華娛衛視亞洲十大紅人頒獎典禮》行完上升字幕後，畫面打出有動畫預告帶「華娛衛視衛星信號及節目喺2017年1月1號00:00停播，感謝觀眾多年支持。」嘅字樣。畫面亦喺8分鐘後定格。

### 落地中國大陸

2002年1月1號，頻道俾國家廣電總局（今日嘅國家新聞出版廣播電影電視總局）批准而落戶廣東省有線電視網絡，成為第一間落戶廣東有線電視嘅境外頻道。但其它省份凈限喺三星級以上嘅酒店同外國人、港澳臺居住小區播出。

雖然中國大陸有明文規定唔畀喺廣東珠三角以外地區轉播港澳臺或國外頻道，但有唔少縣級或唔知名地區都可以靜鷄鷄睇到包括華娛衛視等其它港澳臺或國外頻道。喺廣東地區，曾經喺廣州、深圳、東莞、珠海、中山、惠州地區播過呢個頻道，但惠州、東莞同埋中山地區先後因接到投訴而停咗呢個台。

2009年，吉林長春有線為咗完成數字電視轉換工作，重引入咗呢個台兼整成加錢先至睇到嘅頻道。

由於TOM集團喺2016年10月25號宣佈頻道會喺年底停播，屆時廣州、深圳、珠海、三星級以上酒店同涉外小區都會調整電視信號表。

### 停播之後

華娛衛視停播之後，原版信號喺2017年1月1號00:13變成黑屏。右下角帶圓點嘅信號喺當日00:00消失，00:08變成卡屏狀態，11:17變成冇台標嘅彩條信號。而廣州、深圳同珠海播出嘅信號一直持續卡屏狀態，但長春當地播出嘅信號變成彩條。兩日後，深圳當地嘅有線同天威視訊、各大三星級以上嘅酒店同涉外小區都做咗刪台處理。2017年1月5號，珠海廣電網絡亦做咗刪台處理。

2017年4月1號，廣州地區屬下嘅番禺有線用咗廣州電視台購物頻道頂住原有華娛衛視嘅頻道位。12日後，廣東有線亦將華娛衛視做咗刪台處理。

2017年5月23號，廣州地區屬下嘅花都有線用咗廣州電視台購物頻道嚟頂住原有華娛衛視嘅頻道位。

2017年6月17號，廣州地區屬下嘅白雲有線從模擬信號轉成數碼信號時，順手將華娛衛視嘅頻道位都刪埋。

2017年6月26號，廣州地區屬下嘅市線將華娛衛視嘅頻道位改成機頂盒自帶嘅停播信號（黑屏）畫面。

喺廣州地區，由於屬下嘅購物頻道喺2020年6月8號凌晨停播，市線、番禺有線同花都有線都順手將華娛衛視嘅頻道位都刪埋。

用過嘅台徽
-----

* 1995年～2000年1995年～2000年
* 2001年～2003年2001年～2003年
* 2003年～2007年2003年～2007年
* 2007年～2016年2007年～2016年

註同攷
---

註
1. ↑  喺中國大陸，經過國家新聞出版廣播電影電視總局批准播出嗰啲境外頻道，屏幕右下角都有白色嘅透明圓點仔響度。

攷

1. ↑  "Robert Chua Productions". 原著喺2016年9月20號歸檔. 喺2016年10月27號搵到.
2. ↑  〈「華娛衛視」年底停播〉. 《大公報》. 2016-10-26.
3. ↑  根據上市規則第13.09條及內幕消息條文而作出的公告 附屬公司終止營運
4. ↑  〈TOM終止華娛衛視營運〉. 《蘋果日報》. 2016-10-26. 原著喺2016-10-26歸檔. 喺2016-10-27搵到.
5. ↑  〈華娛衛視2017年元旦停播〉. 《中港傳媒》. 輕新聞. 2016-12-23.
唔好同**華洲路**搞亂。

**華就路**（粵拼：waa4 zau6 lou6）係中國廣東省廣州市入面嘅一條馬路。呢條馬路喺天河區珠江新城入面，成條馬路東西走向，西邊喺華訊街嗰邊開始，一直向東去到花城廣場入面。

概要
--

全長760米，闊10米，雙向2車道。其中馬路最東邊嗰橛去唔到珠江西路嗰頭。

經過嘅道路
-----

呢度啲路嘅順序係從西去到東嚟排嘅，其中**加粗**咗嘅字係主幹道：

* 華訊街
* **華穗路**
* **華夏路**
* 花城廣場（掘頭路）

珠江新城一帶嘅路名，4個成語就可以搞清楚喇。
----------------------

廣州嘅珠江新城呢帶嘅路名，都係冇嗮規律先至出咗名嘅。由於個路名都係求其改咗1——2隻字，所以唔理你係外地人定係廣州本土嘅街坊都成日搞錯嗮。其實呢度啲馬路如估記住呢4個成語嘅話，就知係邊條路喇。呢度講嘅珠江新城4個成語路名當中，出喺**明成利就**嘅成語入面，其中就包括咗下面**加粗**咗嘅字嘅其中一條馬路：

* 明成利就：華明路、華成路、華利路、**華就路**

註
-

1. ↑  趣：4个成语读懂珠江新城路名（图） 互聯網檔案館嘅歸檔，歸檔日期2020年9月9號，. 廣州本地寶

| * 睇
* 傾
* 改
珠江新城路名成語 |
| --- |
| 明成利就 | 華明路 · 華成路 · 華利路 · 華就路 |
| 國盛民安 | 興國路 · 興盛路 · 興民路 · 興安路 |
| 清風明月 | 海清路 · 海風路 · 海明路 · 海月路 |
| 安居樂業 | 海安路 · 海居路 · 海樂路 · 海業路 |
**烏利·冠拿·索薩**（挪威文：**Ole Gunnar Solskjær**，挪威文讀音：[ulɛ ɡʉnnɑʀ solʃæʀ]；1973年2月26號—），又譯**烏利·涓拿·蘇薩**，香港媒體又譯**奧利·根拿·蘇斯克查**，係退役嘅挪威足球員，打前鋒，喺挪威克里斯提晏孫迪（Kristiansund）出世。

球員生涯
----

索薩喺職業球員生涯初期效力挪威國內球會，憑出色嘅入波能力贏咗「挪威舒利亞」嘅稱號，重引起國外球探注意。1996年夏天，英格蘭超級足球聯賽球隊曼聯個領隊阿力士·費格遜用150萬英鎊買咗佢。

索薩效力曼聯第一季，有好多次上陣機會，首場聯賽上陣對布力般流浪入咗一球，重喺1996/97球季以19球成為球隊首席射手，重攞埋嗰季聯賽冠軍。

之後曼聯陸續簽下約基、舒寧咸等前鋒，蘇斯克查不時要擔任後備，但佢喺有限嘅上陣時間內依然可以保持高入球率，令佢得到「後備殺手」/「超級後備」嘅稱號。一張孩子臉，亦令佢得到另一個綽號：「娃娃臉殺手」——即使佢本人並唔鍾意呢個稱呼。

1998年嘅法國世界盃決賽週，蘇斯克查為挪威足球代表隊上陣，打入16強。

1998/99球季，索薩喺對諾定咸森林大勝8比1一場，後備上陣短短十二分鐘內入咗四球。佢喺歐洲聯賽冠軍盃決賽補時階段射入致勝一球，令曼聯反勝拜仁慕尼黑2比1，戲劇性完成三冠王霸業。跟住兩季，蘇斯克查分別射入14球。其中1999年12月主場贏愛華頓5比1嘅賽事再入咗4球。

2001/02球季，佢嘅入波數字再次上升到25球，連同嗰季加盟嘅雲尼斯杜萊所入嘅36球，兩人夾埋入咗61球，成為球會史上最多產嘅組合之一。

2002/03球季，隨住碧咸同費格遜關係出現緊張，蘇斯克查開始轉型，有時被安排墮後打右中場。

2003年9月索薩喺歐聯分組賽對彭拿典奈高斯射入佢喺球會嘅第115球之後，因膝部受傷離場，之後一直養傷到季尾至短暫復出，當中包括足總盃決賽贏米禾爾一場。

2004/05球季，索薩不斷受到膝部傷患困擾，成季都唔出得。做過幾次手術後，佢終於喺2005年12月底復出，並喺兩場足總盃賽事中上陣。

2006年3月，索薩同曼聯簽訂一份兩年新合約到2008年，球會重會畀佢執教嘅機會。8月23號，喺對查爾頓嘅英超賽事後備上陣，射入三年來首個正式比賽入波。佢復出之後入波威力仍然強勁，佢5次正選、6次後備上陣中入到6球，除咗成為當時曼聯首席射手外，佢亦係嗰季聯賽當時入波率最高的嘅球員。

2006/07球季之後，索薩做咗膝部手術，但始終都好唔返晒，卒之喺2007年8月宣佈掛靴。

註
-

1. ↑  Norwegian language, alphabet and pronunciation Omniglot
2. ↑  奧利·根拿·蘇斯克查係香港媒體夾硬用英文發音規則整成嘅病毒譯名。

出面網頁
----

|  |  |
| --- | --- |
|  | 維基同享有多媒體嘅嘢：**Ole Gunnar Solskjær** |

* Biography at ManUtd.com
* Profile at BBC Sport
尖沙咀彌敦道分店
**謝瑞麟珠寶（國際）有限公司**（**Tse Sui Luen Jewellery (Intenational) Ltd.**，港交所：00417）係香港幾出名嘅珠寶行。創辦人兼前主席係謝瑞麟，大股東係謝瑞麟個仔謝達峰（Tse Tat Fung Tommy），截至2011年8月31號謝達峰所持股份約莫152,960,914股或者72.72%。2010年3月1號起主席兼行政總裁係邱安儀（謝達峰老婆）。

公司嘅主要業務係製造、銷售同埋推廣珠寶首飾，主要以「TSL」品牌進行銷售。產品亦有分銷至中華人民共和國、美國、星架坡同埋泰國等市場。中國大陸嘅零售網絡以旗下副品牌「SAXX」做名嚟經營。

1971年，「謝瑞麟珠寶有限公司」正式成立，1987年6月30號喺香港聯合交易所掛牌。

企業架構
----

### 全資子公司

* 謝瑞麟珠寶
* 謝瑞麟珠寶（馬來西亞）
* 謝瑞麟珠寶商貿及分銷
* 廣州精式珠寶首飾
* 深圳精研珠寶首飾

### 合資子公司

* 上海福雲珠寶（佔80.46%）
* 廣州祥雲珠寶（佔80.46%）
* 北京謝瑞麟珠寶（佔80.46%）
* 廣州泰億商貿（佔80.46%）

攷
-

1. ↑  〈行政總裁變更及委任首席營運總監〉 (PDF). 原著 (PDF)喺2020年3月28號歸檔. 喺2011年11月2號搵到.

出面網頁
----

* TSL|謝瑞麟
* 謝瑞麟珠寶嘅新浪微博 改維基數據（需要註冊）
| How to read a taxoboxHow to read a taxobox**丹頂鶴** |
| --- |
|  |
| 瀕危指標 |
| 極危 (CR) |
| **物種分類** |
| 

|
|  |
|
|
| 界 | 動物界 |
|
|
|
|
|
| 門 | 脊索動物門 |
|
|
|
|
|
|
|
| 綱 | 鳥綱 |
|
|
|
|
|
| 目 | 鶴形目 |
|
|
|
|
|
|
|
|
| 科 | 鶴科 |
|
|
|
|
|
| 屬 | *鶴屬* |
|
|
|
|
|
|
|
| 種 | ***G. japonensis*** |
|

 |
|
| 二元學名 |
| ***Grus japonensis***(Statius Muller, 1776) |
|
|
|
|
|
|
|
|
|
|
|
|
|
|
|

**丹頂鶴**（*Grus japonensis*）係一種高大而儀態優雅嘅白色鶴。又叫做**仙鶴**、**白鶴**（其實白鶴係另一種鶴屬嘅鳥類）、**鴜鷜**，中國古籍文獻畀丹頂鶴好多名，例如《爾雅翼》叫**仙禽**，《本草綱目》**胎禽**。丹頂鶴係鶴類中嘅一種，因頭頂有紅肉冠而得名。佢係東亞地區所特有嘅鳥種，因體態優雅、顏色分明，響呢啲地區嘅文化中具有吉祥、忠貞、長壽嘅寓意。

外形特徵
----

丹頂鶴具備鶴科嘅特徵，即三長 —— 嘴長、頸長、腳長。成鳥除頸部同飛羽後端係黑色之外，全身白色，頭頂皮膚冇毛，呈鮮紅色。傳說中嘅劇毒鶴頂紅（都有成鶴頂血）正係呢處，但純屬謠傳，鶴血係冇毒嘅，古人所說嘅「鶴頂紅」其實係砒霜，即唔純嘅三氧化二砷，鶴頂紅係古時候對砒霜隱晦嘅講法。丹頂鶴嘅尾脂腺被粉（冉羽）。鳥仔身體嘅羽毛啡黃色，個嘴黃色。亞成體羽色黯淡，兩歲後頭頂冇毛區紅色越發鮮艷。頭嘅紅白嘅配色同日本國旗相同。

分佈
--

丹頂鶴繁殖地係中國嘅三江平原嘅松嫩平原、前蘇聯嘅遠東同日本等地。中國東南沿海各地以及長江下游、朝鮮海灣、日本等地過冬。

歷史上丹頂鶴嘅分佈區比現在要大得多，過冬地重加南，可至福建、臺灣、海南等地。由於呢種鳥喺文化種嘅特殊地位，地方誌書中一直有著詳細嘅記載，為研究佢嘅古代分佈提供咗翔實嘅資料。

習性
--

丹頂鶴每年要喺繁殖地同越冬地之間進行遷徙，只有喺日本北海道係當地嘅留鳥，唔進行遷徙，噉可能同冬季當地人有組織噉餵嘢畀佢食，食物來源充足有關。

丹頂鶴嘅棲息地係沼澤同沼澤化嘅草甸，食物主要係淺水嘅魚蝦、軟體動物同某啲植物根莖，跟季節唔同而有所變化。

丹頂鶴成鳥每年換羽兩次，春季換成夏羽，秋季換成冬羽，屬於完全換羽，會暫時失去飛行能力。

丹頂鶴嘅叫聲非常嘹亮，作為明確領地嘅信號，亦係發情期交流嘅重要方式。

丹頂鶴屬於單配製鳥，若冇特殊情況可維持一生。每年嘅繁殖期從3月開始，持續6個月，到9月完。佢哋喺淺水處或有水濕地上築巢，巢材多係蘆葦等禾本科植物。丹頂鶴每年生一竇蛋，一般生 2 到 4 隻，由公乸輪流孵，孵化期 31 到 32 日。雛鳥屬早成雛。

分類
--

用過嘅名：

* *Ardea(Grus) japonensis* P.L.S. Müller, 1776
* *Grus japponensis Gmelin*, 1778
* *Antigone montignesia Bonaparte*, 1854
* *Megalornis japonensis* Wilder&Hubbard, 1938

有人認為北海道嘅丹頂鶴種群喺叫聲同遷徙上同大陸種群有差異，可劃分為兩個亞種，但基因分析表明兩者冇「有顯著形」嘅差異，因此呢種說法至今得唔到認同。

研究史
---

丹頂鶴由於體形大、顏色分明，好容易認。人類對丹頂鶴嘅知識好早就有積累咗一定經驗。中國嘅地方誌書對佢哋有連續嘅記錄，丹頂鶴好早就俾人養，唐宋年間尤為盛行。而家有好多地方都有養嘅丹頂鶴嚟觀賞。

1980年代後，對丹頂鶴嘅專項研究展開，至今已對其分佈、繁殖地同越冬地嘅生態同行為、遷徙呢啲都掌握嘅一定嘅信息。目前丹頂鶴嘅人工繁殖同人工授精技術亦成熟。1990年代以後，根據繫放研究同人造衛星跟蹤技術，丹頂鶴嘅遷徙路線已經明確。

文化上嘅意義
------

東亞地區嘅居民，用丹頂鶴象徵幸福、吉祥、長壽同忠貞。各國嘅文學同美術作品中成日有出現，殷商時代嘅墓葬中，就有鶴嘅形象喺雕塑度出現。春秋戰國時期嘅青銅器鐘，鶴體造型嘅禮器就已出現。道教中丹頂鶴飄逸嘅形象已成為長壽、成仙嘅象徵。

目前，中國國家林業局已將丹頂鶴作為國鳥唯一候選者，上報國務院。

丹頂鶴嘅頭
飛緊嘅丹頂鶴

保護狀況
----

丹頂鶴係大型涉禽，喺濕地環境中屬於食物鏈嘅上層，係濕地生物多樣性嘅關鍵種。日本北海道嘅阿依努人將生活響釧路濕地嘅丹頂鶴稱為「濕地之神」。目前佢哋面臨嘅威脅主要有：

棲息地嘅破壞：響中國東北同遠東地區人類活動對濕地嘅破壞喺1960年代以後急劇加重，對濕地嘅圍墾唔單止侵佔咗原有嘅棲息地，重令原本連通嘅水系阻斷，再加上近年遠東地區氣候乾旱化趨勢明顯，水域面積縮細嚴重。人嘅活動引入嘅污染都威脅丹頂鶴嘅生存，此外燒地等開墾方法，對丹頂鶴嘅巢材同掩蔽處毀壞嚴重，令佢哋分佈更為狹窄。 

偷獵：由於自古東亞地區對丹頂鶴就有著對其羽毛同器官嘅需求，獵殺就難以避免。雖然近年隨著保護法規嘅建立，直接獵殺好少發生，但係落毒來獵捕其他水禽嘅方法，已成為丹頂鶴嘅重要死因。

目前，丹頂鶴係中國國家一級保護動物，國際自然保護聯盟（IUCN）嘅紅皮書中係瀕危物種，瀕危物種國際貿易公約（CITES）中列入附錄一。

而家響香港，得香港動植物公園有養丹頂鶴。

參考
--

* 香港動植物公園丹頂鶴介紹
**黃柏高**（英文：**Paco Wong Pak Ko**，1951年7月29號—）係香港藝人經理人，有「金牌經理人」之稱。佢曾經喺金牌大風、華納唱片同正東唱片等唱片公司出任要職。2012年，佢加入太陽娛樂文化出任董事總經理直到2020年。黃柏高曾一手提攜無數著名歌手同藝人，有唔少歌手藝人都會喺攞獎嘅時候公開話『多謝Paco』，成為香港娛樂圈嘅名句。

經歷
--

### 華納唱片時期

黃柏高喺中學讀書嘅時候，成績唔算好好，之後出咗嚟做嘢。1978年華納唱片喺香港設立分公司，黃柏高去見工，但係就俾老闆話佢英文唔好，結果華納只係畀佢去貨倉部工作負責管倉，後嚟因一次偶然下講咗一句不屑當時香港中文音樂嘅說話，結果反而被唱片公司老闆賞識，之後就被調任中文唱片部擔任唱片製作工作，展開佢嘅娛樂事業生涯，而第一首歌要負責製作嘅，就係陳百強嘅《漣漪》。黃柏高曾經透露，其實當時佢乜都唔識，但就邊學邊做盡量吸收，結果唱片大受歡迎，賣到超過15萬張。喺華納工作期間中，佢簽咗劉德華、郭富城、王傑等歌手，亦處理過林子祥、葉蒨文、馬浚偉等藝人嘅唱片工作。

黃柏高亦透露過，喺呢段時期，林子祥教識咗佢好多製作技巧，而佢哋亦一齊合作製作唱片長達三年。

### 正東唱片／金牌經理人時期

去到1996年，黃柏高就同鄭中基嘅老竇鄭東漢合作，喺寶麗金旗下成立咗正東唱片，佢形容相比起喺華納嗰陣，係『真正打天下』。喺正東嘅時期佢就捧紅咗陳慧琳、許志安、楊千嬅，製作人方面亦提攜咗雷頌德。

1998年黃柏高成立金牌經理人有限公司（金牌大風前身），正式為各個藝人提供經理人服務。

雖然佢喺正東嗰陣捧紅過唔少藝人，但亦曾經試過走漏眼，例如後嚟成為樂壇天后嘅容祖兒，最初就係簽咗畀黃柏高嘅正東唱片，但後來正東同佢解約，當時就有傳黃柏高嫌佢樣衰，黃柏高後來喺2014年一次訪問中話當時係另一個同事負責容祖兒嘅工作，而且當時正東面對嘅條件好困難，由頭到尾都係另一個同事負責。

### 金牌娛樂／金牌大風時期

2002年，佢宣佈離開正東，成立金牌娛樂。

除咗一啲喺正東跟住佢過檔嘅藝人之外，佢喺金牌娛樂嘅時候，亦主理過梁漢文、側田、方力申、鄧麗欣、傅穎、楊愛瑾、RubberBand同吳雨霏等嘅音樂事業。

2009年5月，佢轉任金牌大風嘅主席，名義上發展電影事業，但就有傳佢喺公司失勢，而金牌當時嘅經理人業務，就交咗畀陳輝虹主理。

2011年，黃柏高宣佈離開金牌大風。

### 太陽娛樂文化時期

2012年，黃柏高宣佈加入太陽娛樂文化，期間佢曾經簽過薛凱琪，仲有之前合作過許志安、鄧麗欣、方力申等。

去到2020年，佢離開咗太陽娛樂文化。

碎料
--

黃柏高好鍾意飲酒，但喺2020年就試過飲酒飲到患病，但係搵到好醫生大步檻過。

爭議
--

黃柏高曾經被黃偉文批評，未問過佢就亂咁將佢填詞嘅歌改名，唔尊重佢。

參考
--

1. 1 2  許育民 (2020-07-19). 〈周焯華旗下太陽娛樂減產兼裁員 黃柏高上月底正式離職〉. 《香港01》 (香港中文). 喺2021-04-12搵到.
2. 1 2 3  〈金牌经纪人黄柏高陈家瑛 明星背后的良师益友-搜狐音乐〉. *music.yule.sohu.com*. 喺2021-04-12搵到.
3. 1 2 3 4 5 6  〈黄柏高闪电请辞金牌大风 暂时转行将进军饮食业-搜狐娱乐〉. *yule.sohu.com*. 喺2021-04-12搵到.
4. 1 2 3  《【偶然馬浚偉｜經典重溫】Paco睇中陳慧琳把聲有性格？/黃霑食魚一定要打包條魚骨？/雷頌德唔知份工要做咩 Paco都照請？》 (英文), 喺2021-04-12搵到
5. 1 2  〈金曲40我和你〉. *app4.rthk.hk*. 原著喺2021-04-12歸檔. 喺2021-04-12搵到.
6. 1 2 3 4  〈黄柏高纵论乐坛：为何周杰伦不是我挖到的(组图)-搜狐娱乐频道〉. *yule.sohu.com*. 喺2021-04-12搵到.
7. ↑  《走甩容祖兒唔關Paco事》 (英文), 喺2021-04-12搵到
8. ↑  〈杨千嬅设"饯别宴" 黄柏高祝福找新东家(附图)\_影音娱乐\_新浪网〉. *ent.sina.com.cn*. 喺2021-04-12搵到.
9. 1 2  〈黃柏高請辭金牌另展拳腳 - 東方日報〉. *orientaldaily.on.cc*. 喺2021-04-12搵到.
10. ↑  〈今年約滿！Paco出逾一千萬續會費留薛凱琪？〉. 《on.cc東網》 (香港中文). 喺2021-04-12搵到.
11. ↑  〈薛凯琪超低胸性感装加盟黄柏高(组图)-新闻频道-手机搜狐〉. *m.sohu.com*. 喺2021-04-12搵到.
12. ↑  趙允琳 (2019-04-17). 〈【黃心穎許志安】黃柏高深感失望：公眾人物要為自己行為負責！〉. 《香港01》 (香港中文). 喺2021-04-12搵到.
13. ↑  〈方力申跟黃柏高爭女 ｜ 蘋果日報〉. 《Apple Daily 蘋果日報》 (香港中文). 原著喺2021-04-12歸檔. 喺2021-04-12搵到.
14. ↑  〈飲酒幾十年出事！黃柏高搵到好醫生大步檻過〉. 《on.cc東網》 (香港中文). 喺2021-04-12搵到.
15. ↑  劉傳謙 (2022-01-23). 〈黃偉文唔只鬧過黃柏高係改歌名慣犯 曾投訴黎明有鋪「改嘢癮」〉. 《香港01》 (香港中文). 喺2022-04-02搵到.
16. ↑  陳芷穎 (2022-01-22). 〈黃偉文公開鬧Paco黃柏高擅改楊千嬅《MR.》歌名：離題到爆又老套〉. 《香港01》 (香港中文). 喺2022-04-02搵到.

|  |  |
| --- | --- |
| 權威控制 | 
* MusicBrainz: c4d3f438-fe21-48a0-8369-5b4ddfde5055

 |
哈納卡皮愛海灘（1995年）
 **哈納卡皮愛海灘**（粵拼：haa1 naap6 kaa1 pei4 oi3 hoi2 taan1）
（英文：**Hanakāpi'āi Beach**），又譯**哈納卡比艾海灘**haa1 naap6 kaa1 bei5 ngaai6 hoi2 taan1，係美國夏威夷嘅一處海灘，位置喺可愛島納帕利海岸州立公園（英文：Nā Pali Coast State Park）入面，卡拉勞步道（英文：Kalalau Trail）入去3.2km嘅路程。呢個海灘喺每年夏天時，沙上啲海岸線可以清晰可見。但冬天一到，有好多好崖广嘅大浪同潮水沖走海岸線。

呢個海灘屬全球危險性比較高嘅海灘之一，喺可愛島屬偏僻地區，冇正式嘅公路直達，凈靠森林路仔先可以入到去。

最崖广嘅海灘之一
--------

喺可愛島哈納卡皮愛海灘附近啲森林路仔，有好多嚿警告牌警告當地啲遊客同登山人士唔好靠近海邊玩水。
哈納卡皮愛海灘之所以成為最崖广嘅海灘之一，係因為佢會出好多海浪，生成離岸流係家常便飯嘅事。佢冇正式嘅公路直達，附近冇救生員第一時間救助，亦冇緩衝設施。稍微唔小心入咗離岸流，最安全嘅情況下都會飄到離海邊成6哩（19里，10千米）以外嘅地方。目前有紀錄證明，從1970～2010年間有大概30人喺呢個海灘遇溺。所以當地海邊掛咗好多木製告示牌，叫人唔好靠近海邊。

註
-

1. ↑  "Dangers Lurk Beneath Surface of those Picture-Postcard Coves". Thefreelibrary.com. 原著喺2012-10-22歸檔. 喺2012-01-19搵到.
2. ↑  Garden Island News. "Family rescued off Hanakapi'ai". 原著喺2015-12-18歸檔. 喺2012-04-04搵到.

出面網頁
----

* Extensive journal with photos
* Overview of beach with map
* Hanakapiai Beach Info

座標: 22°12′33.12″N 159°35′52.8″W﻿ / ﻿22.2092000°N 159.598000°W﻿ / 22.2092000; -159.598000
2002年紀念俄羅斯國家地位確立1140周年郵票上嘅俄羅斯千年紀念碑（1862年9月8號揭幕）
**俄羅斯史**由東斯拉夫人開始，亦都係之後嘅俄羅斯人、烏克蘭人同白俄羅斯人。基輔羅斯係東斯拉夫人建立嘅第一個國家。喺988年開始，東正教從拜占庭帝國傳入基輔羅斯，拉開咗拜占庭同斯拉夫文化嘅融合，最後形成咗俄羅斯文化。13世紀初，基輔羅斯畀蒙古人佔領之後，分裂成好多個國家，呢啲國家都自稱係俄羅斯文化同地位嘅正統繼承人。

13世紀以後，莫斯科慢慢成為咗原先基輔羅斯文化嘅中心。16世紀中期嘅伊凡四世時代，莫斯科大公國改名做俄羅斯沙皇國。到18世紀彼得大帝時代，已經變成咗俄羅斯帝國，佢嘅國土好大，從波蘭橫跨到太平洋。1861年，俄羅斯廢除農奴制度，之後農民越嚟越多，土地嘅需求亦都越嚟越大，加大咗革命嘅壓力。從廢除農奴制度去到1914年第一次世界大戰爆發之間，俄羅斯推出咗斯托雷平改革、1906年憲法同埋國家杜馬，改變咗經濟同政治狀況，不過沙皇都係唔想放棄獨裁統治。

打仗同食物短缺喺1917年引發徂兩次革命，分別係二月革命同十月革命。十月革命之後，布爾什維克登上咗權力嘅舞台，建立蘇俄。1922，俄羅斯、烏克蘭、白俄羅斯、外高加索聯邦組建蘇聯。二戰之後，蘇聯慢慢變成一個超級大國。但係隨住經濟同政治體制嘅缺點嘅矛盾越嚟越大，於是蘇聯喺1991年解體。

1991年之後，俄羅斯聯邦繼承蘇聯喺國際事務嘅地位。不過，俄羅斯已經唔再係超級大國。去到今日，俄羅斯嘅政治同經濟結構都重有沙俄同蘇聯嘅特點。
**馮俊彥**（粵拼：fung4 zeon3 jin6；1984年2月18號—）係退咗役嘅中國足球員，廣東廣州人，司職中場，曾經效力過中超嘅廣州恆大。

生平
--

馮俊彥最先喺廣州青年隊出道，代表由廣州二隊搞嘅香雪晨曦（今日嘅晨曦體育會）參加過港甲。2003年夏加入廣州一隊，重喺嗰年7月5號作客對陣廈門紅獅（2008年解散）嘅比賽當中出場，由於佢表現比較出色，好快升成球隊嘅主力右前衛，同年11月5號作客對陣哈爾濱蘭格（2004年解散）時射入個人生涯第一個入波。之後幾個賽季一直係廣州隊右前衛嘅絕對主力。

2007年因傷病而淪落到替補，但廣州醫藥升入中超後，俾教練沈祥福改成後腰，重喺2008年7月初重新霸返主力。2009年中超打嗮之後，佢代表廣州隊喺聯賽入面出場160次，超過呂建軍成為代表廣州隊喺職業聯賽入面，出場最多嘅球員。

2010年，因中國足壇爆假波醜聞，廣州隊被罰降級。雖然馮俊彥留喺波隊，2010年幫過波隊時隔一年入返中超，但2011年，由於廣州恆大買咗楊昊、趙源熙等有國家隊經歷嘅後腰，馮俊彥再次淪落爲替補，成個賽季凈出場6次，但冇影響到廣州恆大攞咗頂級聯賽史上第一個冠軍。2012年，由於球隊殺入亞冠，馮俊彥先有返穩定嘅出場機會。

2014年中超聯賽第七輪打完，馮俊彥喺廣州隊連續11個賽季有入波。

2015年2月18號，馮俊彥正式喺微博宣佈掛靴。之後同年8月8號加入咗廣州廣播電視台嘅廣州跑男節目做比賽嘉賓。

球員生涯
----

| 球會表現 | 聯賽 | 盃賽 | 聯賽盃 | 大洲盃 | 其它1 | 夾埋 |
| --- | --- | --- | --- | --- | --- | --- |
| 賽季 | 球會 | 聯賽 | 平均 | 入波 | 平均 | 入波 | 平均 | 入波 | 平均 | 入波 | 平均 | 入波 | 平均 | 入波 |
|
| 中國 | 聯賽 | 足協盃 | 超級盃 | 亞冠 | 其它 | 夾埋 |
| 2003 | 廣州香雪 | 甲B | 21 | 1 | 0 | 0 | - | - | - | 21 | 1 |
| 2004 | 廣州日之泉 | 中甲 | 30 | 4 | 0 | 0 | - | - | - | 30 | 4 |
| 2005 | 23 | 4 | 1 | 0 | - | - | - | 24 | 4 |
| 2006 | 21 | 0 | 1 | 0 | - | - | - | 22 | 0 |
| 2007 | 廣州醫藥 | 13 | 1 | - | - | - | - | 13 | 1 |
| 2008 | 中超 | 25 | 3 | - | - | - | - | 25 | 3 |
| 2009 | 27 | 1 | - | - | - | - | 27 | 1 |
| 2010 | 廣州恆大 | 中甲 | 21 | 3 | - | - | - | - | 21 | 3 |
| 2011 | 中超 | 6 | 0 | 0 | 0 | - | - | - | 6 | 0 |
| 2012 | 14 | 1 | 6 | 0 | - | 7 | 0 | 0 | 0 | 27 | 1 |
| 2013 | 16 | 1 | 5 | 2 | - | 3 | 0 | 2 | 0 | 26 | 3 |
| 2014 | 5 | 1 | 2 | 0 | - | 2 | 0 | 1 | 0 | 10 | 1 |
| 總計 | 222 | 20 | 15 | 2 | 0 | 0 | 12 | 0 | 3 | 0 | 252 | 22 |

1其它盃包括中國足球超級盃同FIFA球會世界盃。

榮譽
--

### 球會

**廣州恆大**

* 亞冠：2013
* 中超：2011、2012、2013、2014
* 中甲：2007、2010
* 中國足協盃：2012
* 中國超級盃：2012

註
-

1. ↑  〈广州香雪明晚挑灯夜战江苏舜天〉. 原著喺2016年3月4號歸檔. 喺2015年11月7號搵到.
2. ↑  广州队客战不过瘾 哈尔滨无心恋战22分钟丢5球
3. ↑  〈冯俊彦挂靴〉. 原著喺2015年11月19號歸檔. 喺2015年11月7號搵到.
4. ↑  阮星航：曾经介意这个节目名 互聯網檔案館嘅歸檔，歸檔日期2015年9月29號，. 广州日报 （2015-08-09 A11版）

| * 睇
* 傾
* 改
廣州跑男 |
| --- |
| 第一季 | 陳揚 · 李俊毅 · 阮星航 · 龍澤 · 馮俊彥 · 莊臣 · 陳曦萬里 |
| 第二季 | 陳揚 · 李俊毅 · 阮星航 · 龍澤 · 馮俊彥 · 莊臣 · 東山少爺 · 林潔 · 蔡明凱 · 藝濤 · 雷龍 · 虎艷芬 |
| 1. ↑  第二集先至加入比賽方陣。
2. ↑  第三集先至加入比賽方陣。
3. ↑  凈喺第十二集出過鏡。
 |
長洲戲院
**長洲戲院**（**Cheung Chau Cinema**）喺香港長洲新興後街120號，面積大概3萬幾平方呎。戲院服務長洲街坊超過六十年，直到1990年代初執笠，而家已經荒廢多年。喺2011年9月2號被評為香港三級歷史建築。

史
-

長洲戲院喺1931年開業，由東主姚氏經營，嗰時係黑白電影默片嘅年代。戲院播放粵語片同西片，日頭放映一場，夜晚就放映兩場。當時長洲戲院裏面設有現場解話嘅旁白員，解釋電影片段嘅內容。戲院裏面有六百幾個座位，喺全盛時期經常全院滿座，連路口同通道亦都企滿戲迷，戲院外面就有大量小販賣燒魷魚、甘蔗、話梅，相當熱鬧。長洲戲院戲飛初頭係港幣毫子，喺1990年代就20蚊一張戲飛，執笠嗰時最貴嘅戲飛係25蚊。戲院營業咗超過半個世紀之後，終於喺1990年代初執笠。2001年，電影《一碌蔗》曾經喺長洲戲院取景。

建築同設備
-----

長洲戲院樓高兩層，用中式折衷建築風格，用石磚同大石砌成。建築物正面係戲院大門，入口上方有螺旋柱頭裝飾嘅簷篷，頂部刻住「長洲戲院」四個字，正門後面就係售票大堂，大堂裏面設有售票處同展示電影海報嘅位置。售票大堂後面就係放映大堂，裏面有六百幾個座位。大堂尾掛咗一塊戲院東主由外國買入、睇說明書後自己郁手安裝嘅白色銀幕。售票大堂嘅上面2樓係放映室。由於日久失修，而家屋頂中間因為風雨破壞穿咗個大窿。

出面網頁
----

* 長洲戲院戲票
* 長洲人的集體回憶-長洲戲院
搵緊第二樣意思嘅話，請睇〈**九龍 (搞清楚)**〉。
1915年嘅九龍

**九龍**（粵拼：gau2 lung4，英文：**Kowloon**）一地，係香港境內中心，北連新界，南為維多利亞港，以獅子山、大老山同飛鵝山一帶嘅山脈為北界。東至鯉魚門，西至荔枝角，南為九龍半島之端尖沙嘴。西邊海面嘅昂船洲就喺行政劃分上成為九龍嘅一部分。九龍望南，對面海就係香港島。九龍全境係市區，同港島北岸市區遙遙相對。

直至2003年，九龍雖然只係得四十六點九三平方千米[未記出處或冇根據]，但係就住咗香港三成人口。根據2006年中期人口統計，九龍住咗二百零一萬九千五百三十三人。迫夾嘅九龍，當中部份區份，更曾經長期位居世界人口密度榜首。不過香港政府好多年嘅政策實行後，將一部份人移去新市鎮，密度變到比較低。

大清時，九龍就有**九龍巡檢司**衙門，設喺九龍寨城。九龍巡檢司簡稱**九龍司**，係新安縣兩個司之一，管今日香港同部份深圳地方。

今日界限街以南嘅九龍半島，響1860年由清政府割讓畀英國，由香港政府喺行政上劃為九龍。到1898年，清政府再被迫租借界限街以北、深圳河以南嘅土地畀英國，之後香港政府就將由界限街去到到獅子山等山脈之間嘅地方叫做新九龍。今時今日，除咗別義之外，「九龍」一般係指界限街以南嘅九龍半島加埋新九龍。

地理
--

九龍同香港島曾經係一個大型火山口。九龍北界嘅山脈同港島綿綿嘅山脈形一個圈咁，就係當時火口嘅邊緣。未有任何填海之前，維多利亞港東面嘅九龍灣係淺灘同平地，而九龍半島一帶就啱啱相反，大片山頭響中間突出。維港西面長沙灣曾經係大沙灘。大角嘴係一條長長嘅半島，而九龍塘一帶就有湖有田。經過大量填海同變做都市之後，除咗山勢，已經好難認得出原本嘅自然地貌。

行政
--

自從1982年推行代議政制之後，行政劃分多以區議會選區為準。1994年之後，九龍就分為五區，分別係：

* 九龍城區
* 觀塘區
* 深水埗區
* 黃大仙區
* 油尖旺區（1994年區議會選舉，將油尖區同旺角區併埋做一個區）

而立法會選舉選區就以人口拼做兩個：

* 九龍東—包括黃大仙區同觀塘區
* 九龍西—包括油尖旺區、深水埗區同九龍城區

歷史
--

大清永租九龍半島畀英國，租約裏面嘅附圖
### 名嘅來源

九龍名字來由未有定論，所以有唔少傳說。有人話因為北部有九條山脈形成九條龍脈，所以叫「九龍」，但實際嗰頭附近跟本就無九座山，呢個講法似乎只係風水佬穿鑿附會。

查實「九龍」呢個名一早喺1573年明朝嗰陣已經有，不過呢個講法係根據康熙二十七年（1688年）勒文謨嘅《新安縣志》入面引述明朝舊誌嘅講法而嚟，所以未必係當代文獻，喺《新安縣志》卷八《兵刑志》第十二頁「寨船」咁講：

『明(朝)本寨舊有戰船大小五十三艘，汛地六處，各派戰船八隻分總領之。中哨船五艘，欽總統之。自萬曆十九年改設參將，陸續增至一百一十二隻，派守佛堂門外，淘濘、餓公澳、**九龍**、屯門、急水門、東西涌、餓公頭、赤灣、老萬山、浪白等處汛海』

由此可見「九龍」可能喺明朝已經出現。但查實「九龍」原本其實係一條村嘅名，叫「九龍村」，喺《新安縣志》卷三《地理志》第七頁「都里」就有「九龍村」，除咗「九龍村」重有「香港村」所以有人話香港島因為「香港村」而得名，而九龍半島就係因為「九龍村」而得名。

大明萬曆年間，郭棐寫嘅粵大記海圖。油咗粉紅色嘅係九龍山，響官富巡司同尖沙嘴之間
明郭棐響朱翊鈞做皇帝嘅萬曆年間，寫咗本粵大記，呢本書由1577年（萬曆五年）寫到1594年（萬曆廿三年）。裏面個海圖就有九龍山，畫響尖沙嘴同官富巡司之間。可能就係九龍半島上面，由紅磡到九龍城之間嘅山。

至於「九龍」點解，而家重未考究到，因為開村嘅人有條村嘅命名權，但係「九龍村」嘅人喺康熙六年（1667年）因為實施遷海政策，所以已經畀人趕走晒，而家都搵唔返「九龍村」嘅村民出嚟問，所以「九龍」嘅意思，就只有一堆穿鑿附會嘅理論，證實唔到個名嘅真正來源，但九龍確定係因為「九龍村」而命名。

### 背景

根據考古發現，九龍可能早喺東漢時就有人住。李鄭屋漢墓就係東漢時嘅墓穴。入面嘅磚面刻有大吉番禺，就證明九龍響當時係番禺管治之下。再加上2004年，響旺角鬧市掘出為數唔少嘅東漢、晉朝同埋唐朝嘅陶器同埋制作架生。足以證明九龍自東漢以嚟都有人住。

宋朝，九龍灣一帶淺灘係官府鹽場，當時就叫做官富場。鹽係當時重要產物，係生活必需品，販鹽者亦可以發達，做成壟斷。為咗防止壟斷，唔少朝代嘅官府都禁止民辦鹽場，由官府直接承包。地名官塘（依家叫做觀塘）同埋鹹田（依家叫做藍田）就係鹽場嘅遺證。

南宋末年，蒙古滅宋，宋帝趙昰同趙昺走難到官富場，響土瓜灣北一座小山休息。兩人隨軍繼續走難，而村民就叫嗰座山做聖山，山上刻字宋王臺。

喺明朝，九龍係海防要地，當時尖沙嘴又叫中門，而東面就係鯉魚門，兩個海門都係華南重要海道。海賊佔過鯉魚門後山，所以叫佢做魔鬼山。

清朝為咗管理寶安縣南境，響今日九龍城起咗座九龍寨城。

城市景觀
----

九龍鑽石山至長沙灣嘅全景攝影圖

交通
--

因為九龍係香港市區嘅重心，交通一向好多發達，地鐵一開波就首先響九龍通車。荃灣綫、觀塘綫、東涌綫同將軍澳綫都經過九龍。而九廣鐵路響20世紀初由尖沙嘴打通上廣州。

唔同時九龍有唔同嘅主要街道。家吓九龍中間最主嘅路係彌敦道，向西有長沙灣道，向東有太子道，重有好多其他公路。

參考
--

1. ↑  鏗鏘集：石頭保育 互聯網檔案館嘅歸檔，歸檔日期2009年3月11號，. 2009-03-09
2. ↑  〈佛山名家〉. 原著喺2010年10月19號歸檔. 喺2007年3月5號搵到.
3. ↑  九龍城寨史話 ISBN 962-04-0682-6

坐標: 22°19′N 114°11′E
**俊和發展集團有限公司**（**Chun Wo Development Holdings Limited**）係一間地產、建築、土木工程同埋物業投資業嘅。呢間公司1993年喺香港交易所招股上市，2016年10月改制為亞洲聯合基建控股有限公司嘅附屬公司（控股股份代號沿用00711.HK）。現任董事會主席係彭一庭，董事會行政總裁兼營運總裁係彭一邦。

俊和發展集團喺1968年由彭錦俊博士同李蕙嫻女士以獨資形式創立，公司成立初期主要承接小型工程，包括私人屋苑建設。後來參與香港政府、公營同私人發展商嘅基礎建設，包括九廣鐵路嘅電氣化改革計劃同埋渠務工程等改善設施。2014年9月，新維投資控股集團收購俊和46.7%股權。同年10月，俊和唔妥香港幾間大學師生參加雨遮運動，決定撒銷畀開佢哋嘅兩萬銀獎學金。

2016年12月，彭氏家族向中國新維投資收購佢擁有嘅8.37億股集團股份，每股作價1.08元，總代價為9.04億元。另外亦收購中國城市建設控股所持嘅集團股份，現時彭氏家族係集團最大股東。

2018年5月，旗下俊和建築工程牽頭嘅明華大廈重建項目被揭發用咗未達標鋼筋，俾房委會暫停投標資格。

參與過嘅工程
------

* 沙田第一城海堤承建
* 沙田小瀝源地盤平整
* 九廣鐵路沙田站改建
* 九廣鐵路大埔墟站至上水站雙軌道鋪設
* 地鐵上環站改建
* 紅磡繞道同公主道連接路建築
* 斧山道宏景花園居屋參建項目
* 地鐵將軍澳支線五桂山隧道

參考
--

1. ↑  〈俊和公屋地盤出意外 已遭房委會「停賽」〉. 原著喺2020年3月15號歸檔. 喺2018年12月7號搵到.

出面網頁
----

* 俊和發展集團嘅官方網站 Edit this at Wikidata（英文）（繁體中文）（簡體中文）
北角
**北角**係一個喺香港香港島北面，銅鑼灣同埋鰂魚涌中間嘅混合用途地區，行政來講係屬於東區。佢係全香港島最北嗰點，向住九龍灣。北角個名來自英文，North Point，係北面嘅海角咁解。

史
-

1919年，香港電燈有限公司喺北角開咗佢第二間發電廠。1940年代初，呢一區有一個收容國民黨軍隊嘅難民營，日佔時期嗰陣就收留加拿大戰俘。

### 人口史

1920年代東南亞福建巨富郭春秧開發北角，原本想起糖廠，之後糖價大跌，變咗做住宅區，就咁成為咗福建華僑嘅聚居地。之後郭春秧死咗，個仔郭雙鰲等想發展夜總會生意，啱啱上海華界又俾日本人炸到變貧民區，有大量窮人，有唔少女仔唔介意來夜總會工作，於是夜總會一間一間咁開，好似麗池夜總會同月園遊樂場及夜總會咁。嗰時世界華人最有錢嘅係福建閩南華僑，香港嘅福建華僑因為驚共產黨會好似收上海租界咁收香港，唔少都移咗民去台灣、新加坡、英美同東南亞，而家台灣、新加坡同東南亞十大富豪絕大多數都係福建閩南人。因為唔少福建人走咗，上海夜總會嘅工作人員以至上海難民湧入來搵食，重有少量上海富豪，北角因為咁俾人叫做「小上海」。當健力士世界紀錄大全喺1950年代初版嗰陣，北角係世上人口最密嘅地區。

民國嗰時華人最有錢嘅就係福建華僑同喺香港嘅廣東人，比之後廣東、福建同再之後嘅上海、江浙一帶有錢好多，而廣東富豪就去香港，福建富豪就去台灣同東南亞。而家香港富豪多數都係廣東人，隨後係福建人，只計廣東籍嘅富豪比福建以北嘅省份總和多8倍（包括上海、北京、南京，但呢類富豪都係以寧波人為主），台灣、新加坡同東南亞更絕大多數係福建閩南人，呢啲地方都有上海移民，但佢哋財富少好多。所以北角嘅夜總會本來係服務香港人、福建華僑同珠三角特別係廣州新移民富豪嘅，點知銅鑼灣同北角嘅夜總會越開越多，都開始執笠，而且福建閩南人比較保守，唔係咁鍾意夜總會，1960年代，唔少夜總會嘅舞小姐同工作人員都搬咗去九龍或者灣仔。

中國大陸喺民國時代因為成日打仗，所以係世界上最窮嘅國家，人均GDP（ppp）一直落後於非洲，喺1950年更係落後非洲兩倍。大陸大城市啲有錢佬嘅財富同香港、東南亞同英美華僑都無得比。所以喺1950年或者更早嘅抗日戰爭之前香港主要嘅移民除咗廣東省之外，大多數都係來自福建嘅華僑同福建人。而呢兩個省以外，嚟香港嘅主要係上海人而唔係相似或者重有錢嘅天津北京南京人就係咁解。香港嘅上海人多數都係夜總會嘅工作人員，其他福建以北省份同城市而喺解放前來港嘅人唔係喺大陸大富大貴嘅，就多數係同國民黨有密切關係嘅人。除咗夜總會之外，其他隨夜總會人員到港嘅上海人開咗唔少上海式嘅餐館、美容店同埋飛髮鋪去服務喺夜總會做嘅上海人。但嗰陣嘅上海亦都同傳統左派嘅革命黨好有關係，於是北角亦有啲左派支持嘅生意，好似演出粵劇嘅新光戲院。之後東南亞政治動亂，唔少福建人回流。一啲細間賣咖啡、椰子等等嘅印尼雜貨鋪係佢哋遺留落嚟嘅其中一啲痕跡，於是北角亦都畀人叫做「小福建」。

北角嘅上海人同福建華僑都學咗廣東話，並且同講其他方言嘅人通婚，成為香港人嘅一部分。

而家世界各地唔少閩南富豪來香港都會喺呢區度住，唔少人喺度炒樓，資金充足，見高價先放廣東話以外，喺度最多人講嘅係閩南話。而家北角有新豪宅，又有舊唐樓。因為區內寫字樓需求日益增加嘅關係，北角已經開始翻新。

地方
--

* 海璇
* 維港頌
* 城市花園
* 城市花園酒店
* 和富中心
* 樂嘉中心
* 麗東酒店
* 友邦廣場
* 寶馬山花園
* 賽西湖公園
* 國賓大廈
* 春秧街街市
* 僑冠大廈
* 新光戲院
* 北角海逸酒店
* 歷山酒店
* 香港殯儀館

特點
--

好多閩南同鄉會都係喺北角。蘇浙公學，香港第一間用普通話嚟教書嘅學校，係由早期嘅上海移民創立嘅。北角亦都有啲講閩南話嘅基督教教會。

交通
--

* 北角有港鐵港島綫同埋將軍澳綫。北角站係將軍澳綫嘅總站。
* 東區走廊沿住北角岸邊行。
* 北角有電車服務，係七個總站之一。
* 新巴同城巴提供巴士服務，同九巴合作搞過海巴士服務。
* 北角碼頭有船去紅磡，九龍城、觀塘同埋蒲台島。
* 每年嘅天后誕，有特別嘅航班由北角碼頭去北佛堂。
* 呢度都有公共小巴。

參考
--

1. 1 2 3  Wordie, Jason. [2002] (2002) Streets: Exploring Hong Kong Island. Hong Kong: Hong Kong University Press. ISBN 962-209-563-1
2. ↑
3. ↑
4. ↑
**州**，本義水中陸，住得人。及後引伸為地域分野。

商時渭水有族叫州，當地叫州，見於甲骨文、金文。

傳說禹分九州，借州字意思做大地分域，大地以大川分，之後又有十二州。

為咗分別，啲人另造新字洲，以表原意。到佛教傳入，佛教講世界，有講四洲，或者四大洲。近世借用大洲，對照西文，為世界分部，亞洲、歐洲咁。

漢時開以借州做行政分界，大政區分野。之後人越來越多，政區自然加多。咁樣，州又相應加多，州地越分越細，往往再上加級管州，近乎底層，最終同縣無差，廢棄。不過地名上，仍有殘留，如廣州、溫州、潮州等等，新行政分野，會用返個名，但唔係舊日州嘅意思。

現時中華人民共和國，仍有少量嘅州，稱為自治州，畀少數民族，介乎省同縣，如湘西土家族苗族自治州。

古時日本、朝鮮、越南，都有用過州。現時亦有殘留地名。

現今州，唐人多數用來叫外國頂級行政分野，尤其係相當自主，多數聯邦制，如美國、德國咁。不過唔一定，有時會叫省或者邦。

字
-

甲骨文。州字。
甲骨文洲，川字中間一筆，正中有個圈，以示沙州陸地。

《說文》

```
水中可居曰州，周遶其㫄，从重川。昔堯遭洪水，民居水中高土，或曰九州。《詩》曰：「在河之州。」一曰州，疇也。各疇其土而生之。
```

政
-

### 中國

漢劉徹時，借州名做監察分界，由刺御史巡查。到黃巾之亂時，官演變成州牧，全權負責州內事宜，兼具軍權、政權。州自此轉成頂級行政區，下管郡，郡管縣，三級制。

南北朝時州數大增，一州所管地方變細。

隋唐反覆，二三級制，有時省州，有時復州，有時省郡，有時復郡。唐最終下為州縣上有道，三級定落來。州為中級。

宋時，道變成路，下領州，州領縣。重要嘅州會升為府。州為中級。

大元改制，最上為行中書省，省下有路、府、州、縣，五級制。唔一定一級級，有時會直轄。省管路，又會直管府，管州。路管府，又會直管州，管縣。府管州，又會直管縣。最尾州管縣。州為中下級。

大明改行中書省，叫承宣布政使司，不過多數叫省。精簡咗啲，省、府、州、縣，四級制。當中又有所謂直隸州。唔係全部都三級，只省州縣，另一啲地方，省府州。州有時底層，有時中層。

大清時，省、府、縣為主。另有州同廳。州係特設。有時設直隸州，下領縣，歸省管。有時府下唔叫縣，叫散州。

明清時，有啲府名，會承襲之前州名，如廣州府。

中華民國廢府州廳。無州。但有承襲州名，如廣州市。

中華人民共和國，有三十個自治州，畀少數民族，介乎省同縣，如湘西土家族苗族自治州。

睇埋
--

* 州 (斯拉夫)‎
華威酒店
餐廳
露天游水池
**華威酒店**（Warwick Hotel），或者叫做**長洲華威酒店**（Warwick Hotel Cheung Chau），係香港離島一間三星級酒店，嚮長洲嘅東灣，嚮1980年開幕，係長洲唯一嘅酒店。附近有東灣海灘、長洲醫院、直昇機場、長洲運動場。

酒店設施
----

華威酒店設有餐廳、游水池、非吸煙樓層、咖啡廳、酒吧、划船設備、緩跑徑、燒烤園呢啲設施，間房內有提供電熱水壺、牙刷、牙膏同埋毛巾。

### 餐廳

華威酒店嘅餐廳有中餐，住客有餐廳嘅早餐券送。

### 游水池

華威酒店游水池深1米。

房間
--

華威酒店有70個酒店房，大部份可以睇到日出。

交通
--

* 遊艇
* 直昇機機場
* 街渡
* 電動機車
* 長洲渡輪碼頭：新渡輪

參考
--

1. ↑  Warwick Hotel 華威酒店 互聯網檔案館嘅歸檔，歸檔日期2008年8月26號，. - 香港酒店網
2. ↑  〈Warwick Hotel Cheung Chau 長洲華威酒店〉. 原著喺2007年11月8號歸檔. 喺2008年9月2號搵到.
3. ↑  〈香港長洲華威酒店- Rates To Go〉. 原著喺2008年9月6號歸檔. 喺2008年9月2號搵到.

睇埋
--

* 香港酒店一覽

出面網頁
----

* 長洲華威酒店官方網站
* 長洲華威酒店嘅有關相片
* 住客對長洲華威酒店嘅評價

|  |  |
| --- | --- |
|  | 維基同享有多媒體嘅嘢：**Warwick Hotel Cheung Chau** |
太平洋時區
  唔好同**墨西哥嘅太平洋時區**搞亂。
**北美太平洋時區**（粵拼：taai3 ping4 joeng4 si4 keoi1）係美國同加拿大西海岸靠近太平洋地區用嘅時區。美洲其他國家都有喺呢個時區入面，但係可能叫嘅名唔同，例如墨西哥叫西北時區。

太平洋時區嘅當地時間叫做**太平洋時間**（英文：**Pacific time**，減筆：PT；法文：**heure du Pacifique**，減筆：HP）。佢嘅標準時間叫做**太平洋標準時間**（英文：Pacific Standard Time，減筆：PST；法文：heure normale du Pacifique，減筆：HNP），時間定義係 UTC-8。

喺太平洋時區，美國嘅地區同加拿大嘅大部份地區夏天都用夏令時間。佢嘅夏令時間叫做**太平洋夏令時間**（英文：Pacific Daylight Time，減筆：PDT；法文：heure avancée du Pacifique，減筆：HAP），UTC-7。

太平洋時區入面最大嘅城市係加利福尼亞州洛杉磯，而最大嘅地區就係洛杉磯都會區。

參考
--

1. ↑  "World time zone map". 原著喺2015-12-24歸檔. 喺2012-12-10搵到.
2. ↑  "heure normale du Pacifique". *Grand dictionnaire terminologique*. Office québécois de la langue française. 喺2022-08-31搵到.
3. ↑  "heure avancée du Pacifique". *Grand dictionnaire terminologique*. Office québécois de la langue française. 喺2022-08-31搵到.
4. ↑  "Time zones for major world cities". 原著喺2015-12-23歸檔. 喺2012-12-10搵到.
**北美電話編號方案**（英文：**North American Numbering Plan**，簡稱 **NANP**）係北美二十幾個國家通用嘅一種電話號碼格式，1947年由 AT&T 發明，成區嘅國際電話區號都係 ｢1｣，目前由北美電話編號方案管理局（North American Numbering Plan Administrator）管理。

普通電話號碼
------

用爾ji1種格式嘅普通電話號碼原則上係3個數字嘅地區字頭加7個數字嘅本地電話號碼，但係因為電話號碼嘅需求過大，好多地方已經放棄咗分地區字頭同本地號碼，而係用一種10個數字嘅電話號碼。

易記碼
---

北美電話編號方案有所謂易記碼，叫 N11 碼（以前叫 easily remembered codes，簡稱 ERC），全部係3個數字，｢11｣ 字尾，原則上任何國家可以是但用來做乜都得，但係傳統上 911 係用來報警。

免費長途電話
------

所謂免費長途係指打電話嘅人免費打，接電話嘅人（通常係公司）畀錢，即係所謂 1-800 電話。不過唔係淨止 800，例如 888 都係免費長途電話字頭。

收費電話服務
------

北美電話編號方案有收費電話服務專用嘅字頭，係 900。

拎
-

* 北美電話編號方案嘅官方網站

攷
-

1. ↑  "About the North American Numbering Plan" (英文). North American Numbering Plan Administrator. 喺2023年6月24號搵到.
2. ↑  "N11 Codes" (英文). North American Numbering Plan Administrator. 喺2023年6月24號搵到.

|  |  |
| --- | --- |
| Stub icon | 呢篇**北美電話編號方案**係仲未搞掂嘅楔位文。歡迎幫維基百科擴寫佢。睇 • 論 • 改 • 歷 |